title: John Tunstall

text: Vuonna 1872 Tunstall lähti Victoriaan Brittiläiseen Kolumbiaan Kanadaan huolehtimaan vuonna 1868 perustetun Turner, Beeton & Tunstall -nimisen perheyrityksen merentakaisesta sivuliikkeestä. Yrityksen johdossa oli Tunstallin isän kanadalainen liikekumppani John Turner. Tunstall työskenteli yrityksessä konttoristina. Tunstall oli tuottelias kirjeiden kirjoittaja. Hän kirjoitti Englantiin isälleen, joka oli hänen päärahoittajansa. Kirjeiden ja päiväkirjan ansiosta hänen elämänsä on dokumentoitu hyvin.


title: John Tunstall

text: Tunstall oli luonteeltaan etäinen ja tärkeilevä ja teki huonon vaikutuksen kanadalaisiin. Vietettyään neljä vuotta Victoriassa hän lähti Kaliforniaan ottamaan selkoa lampaiden kasvatuksesta. Hän suostutteli isäänsä rahoittamaan hanketta. Lampaiden kasvatus ei onnistunut ja marraskuussa 1876 hän muutti New Mexicoon.


title: John Tunstall

text: Tunstall tapasi lakimies Alexander McSweenin Santa Fessä ja muutti Lincolniin. Hän investoi noin 15 000 dollaria (nykyrahassa noin 1,5 miljoonaa) kauppaan, karjatilaan ja muuhun yritystoimintaan. Tunstallin ja McSweenin perustaman pankin toimitusjohtaja oli John S. Chisum.


title: John Tunstall

text: Santa Fe Ring oli paikallinen korruptoitunut karjankasvattajien ja liikemiesten muodostama ryhmittymä. L. G. Murphy & Co. ja sen seuraaja J. J. Dolan & Co., joka tunnettiin nimellä ”Talo” (), olivat vuosia pitäneet otteessaan lähes kaikkia alueen rahantekohankkeita. John Tunstall, Alexander McSween ja John Chisum vastustustivat Murphyn ja Dolanin ”Talon” ylivaltaa.


title: John Tunstall

text: Helmikuuhun 1878 mennessä molemmat osapuolet olivat levittäneet toisistaan juoruja, hyökänneet julkisesti toistensa kimppuun territorion lehdistössä ja olivat jakaneet henkilökohtaisia uhkauksia. Molemmat olivat palkanneet miehiä, jotka tunsivat aseiden käytön. Tunstall oli ottanut Rio Feliz -joen lähellä olevalle karjatilalleen työmiehiä, joista yksi oli Billy the Kid.


title: John Tunstall

text: 18. helmikuuta 1878 John Tunstall ja neljä hänen palkkalistoillaan olevaa miestä, mukaan lukien Billy the Kid, kuljettivat hevosia Lincolniin. Ruidoso Valleyssa noin kahdenkymmenen ratsastajan joukko oli heidän perässään. Joukko toimi seriffi William Bradyn valtuutuksella. William ”Buck” Morton ja Tom Hill saavuttivat Tunstallin. Morton oli James Dolanin alainen ja Hill oli ”Pojat”-nimisen () rikollisryhmän jäsen; ryhmä toimi Dolanin hyväksi. Morton ampui Tunstallin lähietäisyydeltä, Hill ampui toisen laukauksen.


title: Antti Aro

text: Antti Aro (6. helmikuuta 1952 Helsinki – 22. maaliskuuta 2005 Helsinki) oli suomalainen näyttelijä.


title: Antti Aro

text: Aro kävi Suomen Teatterikoulun vuosina 1970–1974. Hänet kiinnitettiin sieltä heti KOM-teatteriin neljäksi vuodeksi. Vuonna 1978 Aro pääsi töihin Turun kaupunginteatteriin. Hän näytteli välillä myös Vaasassa ja palasi Turkuun, mistä siirtyi kuudeksi vuodeksi Lahden kaupunginteatteriin vuonna 1985. KOM-teatterissa Aro näytteli muun muassa "Optimistisessa tragediassa" ja "Rouva Carrarin kivääreissä". Vaasan vuosiin kuului nimirooli Molièren Tartuffessa. Muun muassa "Kuka pelkää Virginia Woolfia" sekä Kolme sisarta olivat Turun kauden näytelmiä. Lahdessa hän alkoi esiintyi suurissa rooleissa. Aro näytteli Akustia Niskavuoren Hetassa ja pastori Salpakaria Täällä Pohjantähden alla -esityksessä. Athol Fugardin "Harold-herra ja pojat" menestyi Lahden kaupunginteatterissa ennätyksellisen pitkän ajan, peräti kolme vuotta. Helsingin kaupunginteatterissa Aro näytteli myös musikaaleissa. Näihin kuuluivat muun muassa roolit "Rosessa", West Side Storyssa ja The Sound of Musicissa. Aro tulkitsi Härkä-Heikin roolin Jussi Kylätaskun "Runarissa ja Kyllikissä". Aro näytteli kaksikin kertaa venäläisen ohjaajan Oleg Tabakovin vierailutöissä, joita olivat "Biloxi Blues" ja "Mekaaninen piano". Eri tehtävät Carin Mannheimerin kirjoittamassa "Rahalla saa"... -näytelmässä olivat Aron viimeisiä Helsingin kaupunginteatterissa. Elokuvissa Aro nähtiin muun muassa Lasse Naukkarisen ohjaamassa "Ottakaa varas kiinni" -elokuvassa sekä Timo Linnasalon Aurinkotuulessa. Aro nähtiin myös televisiossa, joista viimeiset roolit olivat TV1:n Angela ja ajan tuulet -sarjassa sekä Pelkovaarassa. Skaalan laajuus kuului Antti Aron ominaisuuksiin. Ehkä eniten kotonaan hän oli suomalaisen perusmiehen tulkkina. Katsoja saattoi kuitenkin luottaa hänen työskentelyynsä ja rooleihinsa valikoiman kaikilla osa-alueilla. Helsingin kaupunginteatteri oli vuodesta 1991 Antti Aron viimeinen vakituinen työpaikka. Hän erosi sieltä 11 vuoden jälkeen, kun ei ollut neljään vuoteen saanut teatteriltaan ainuttakaan uutta roolia. Aro kuoli pitkään sairastettuaan Lallukan taiteilijakodissa Helsingissä vain 53 vuoden iässä.


title: Seo Yeong-jun

text: Seo Yeong-jun (s. 8. maaliskuuta 1995 Soul, Etelä-Korea) on eteläkorealainen jääkiekkopuolustaja, joka pelaa Aasian liigan eteläkorealaisjoukkue Daemyung Killer Whalesissa. Hän laukoo oikealta.


title: Seo Yeong-jun

text: Yeong-jun muutti jo teini-ikäisenä Kanadaan, jossa hän pelasi Calgary Royalsin ja CRAA Goldin junioreissa. Hän palasi kaudeksi 2012–2013 kotimaahansa ja siirtyi Posungin joukkueeseen. Vuosina 2014–2017 Yeong-jun pelasi Korean yliopistojoukkueessa. Kesällä 2016 Yeong-jun osallistui Dallas Starsin kehitysleirille.


title: Seo Yeong-jun

text: Lokakuussa 2017 Yeong-jun siirtyi Aasian liigan eteläkorealaisjoukkue Daemyung Killer Whalesiin. Hänen ensimmäinen ammattilaiskautensa 2017–2018 toi 16 runkosarjaottelussa tehot 1+9=10, joilla Yeong-jun oli joukkueensa tehokkain puolustaja Shun Sakatan ja Ryan Caldwellin kanssa.


title: Seo Yeong-jun

text: Yeong-jun edusti Etelä-Koreaa Pyeongchangin olympiakisoissa 2018. Hän pelasi myös MM-kilpailuissa vuonna 2018 sekä IA-divisioonan MM-kilpailuissa vuosina 2016 ja 2017, joista jälkimmäinen turnaus päättyi hopeaan ja Etelä-Korean historian ensimmäiseen sarjanousuun MM-kilpailujen pääsarjatasolle. Yeong-jun pelasi myös Aasian talvikisoissa vuonna 2017, jolloin hän voitti hopeaa.


title: Seo Yeong-jun

text: Yeong-jun pelasi myös alle 20-vuotiaiden IIA-divisioonan MM-kilpailuissa vuonna 2015, jolloin hän toimi Etelä-Korean varakapteenina ja voitti pronssia. Yeong-jun jakoi kahdella osumallaan turnauksen puolustajien maalipörssin voiton. Hän pelasi myös IIB-divisioonan MM-kilpailuissa vuonna 2014, jolloin Yeong-jun voitti kultaa. Hän voitti pelipaikastaan huolimatta koko turnauksen piste- ja maalipörssin tehoilla 11+5=16. Yeong-jun valittiin turnauksen parhaaksi puolustajaksi ja Etelä-Korean parhaaksi pelaajaksi.


title: Seo Yeong-jun

text: Yeong-jun pelasi myös alle 18-vuotiaiden IB-divisioonan MM-kilpailuissa vuonna 2013, jolloin hän toimi Etelä-Korean varakapteenina.


title: Seo Yeong-jun

text: Yeong-junin serkku Sung Woo-je on Etelä-Korean maajoukkuehyökkääjä, joka pelasi kaudella 2017–2018 hänen joukkuetoverinaan Daemyung Killer Whalesin ALIH-joukkueessa.


title: National Weather Service

text: National Weather Service (NWS) on Yhdysvaltojen liittovaltion virasto, joka vastaa turvallisuussääpalvelusta. Se on osa Yhdysvaltain kauppaministeriön alaista NOAA'a.


title: National Weather Service

text: NWS:n alueellinen organisaatio koostuu 122 alueellisesta sääpalvelutoimistosta (Weather Forecast Offices, WFO). Ne huolehtivat myös lentosääpalvelusta. Hydrologisia ennusteita tehdään yhdeksässä jokiennustekeskuksessa. Muita ennuste- ja varoitetyyppejä varten on koko liittovaltion laajuista palveluita antavia erityistoimistoja:


title: National Weather Service

text: Koko NWS:ssä on henkilökuntaa noin 4500. Budjettileikkauksien yhteydessä henkilökuntaa vähennetään 355:llä vuosina 2018-2019.


title: National Weather Service

text:
Maanpinnan läheisiä sääparametrejä raportoidaan tyypillisesti joka tunti automaattisilta pintasääasemilta (ASOS), joita NWS hallinnoi yhdessä ilmailu- ja puolustusviranomaisten kanssa.
Asemia on noin 900 kappaletta.


title: National Weather Service

text: Ilmakehän ylemmistä osista saadaan tietoa radioluotausten ja AMDAR-havaintojen avulla. Laajojen alueiden tietoja kootaan kaukokartoituslaittein: säätutkilla ja GOES-satelliiteilla.


title: Birds of Prey (elokuva)

text: Birds of Prey (and the Fantabulous Emancipation of One Harley Quinn), tai vain Birds of Prey, on vuonna 2020 ensi-iltansa saava Cathy Yanin ohjaama ja Christine Hodsonin käsikirjoittama yhdysvaltalainen supersankarielokuva, joka pohjautuu DC Comicsin luomaan samannimiseen supersankariryhmään, jonka jäsenenä toimii tässä elokuvassa myös superroistona tunnettu Harley Quinn. Se tulee olemaan spin-off vuoden 2016 elokuvalle "Suicide Squad" sekä Worlds of DC:n kahdeksas elokuva. Pääosissa ovat Margot Robbie, Jurnee Smollett-Bell, Mary Elizabeth Winstead, Rosie Perez, Ella Jay Basco ja Ewan McGregor.


title: Birds of Prey (elokuva)

text: DC Comicsin naispuolisiin supersankareihin ja superroistoihin keskittyvää elokuvaa on suunniteltu jo vuodesta 2016 alkaen, jolloin Christine Hodson palkattiin käsikirjoittajaksi. Cathy Yan valittiin ohjaajaksi vuonna 2018, Robbien toimiessa yhtenä elokuvan tuottajista. Kuvaukset alkoivat tammikuussa 2019 ja sijoittuvat Los Angelesiin, Atlantaan ja Savannahiin. Elokuva tulee saamaan ensi-iltansa 7. helmikuuta 2020.


title: Birds of Prey (elokuva)

text: Toukokuussa 2016, ennen "Suicide Squadin" ensi-iltaa, julkistettiin Harley Quinniin keskittyvä spin-off -elokuva, joka keskittyisi myös muihin DC Comicsin naispuolisiin supersankareihin ja superroistoihin, mukaan lukien Batgirl sekä Birds of Preyn jäsenet. Margot Robbie oli kiinnitetty palaamaan Harley Quinnin rooliin sekä yhdeksi elokuvan tuottajista. Marraskuussa 2016 Christina Hodsonin paljastettiin käsikirjoittavan elokuva. Lisäksi vuosien 2016 ja 2017 julkistettiin lukuisia Harley Quinniin ja Batgirliin perustuvia projekteja, mukaan lukien elokuva, joka perustuisi superroistoryhmään Gotham City Sirens, johon kuuluvat Harley Quinn, Kissanainen ja Myrkkymuratti, David Ayerin ollessa kiinnitettynä ohjaajaksi ja tuottajaksi, Christina Hodsonin ollessa kiinnitettynä myös "Birds of Preyn" sekä Batgirl-elokuvan käsikirjoittajaksi. Glenn Ficarran ja John Requan ollessa neuvotteluissa Harley Quinniin ja Jokeriin keskittyvän elokuvan ohjaajiksi ja käsikirjoittajiksi.


title: Birds of Prey (elokuva)

text: 17. huhtikuuta 2018 Cathy Yanin raportoitiin olevan valittu ohjaajaksi. Robbie vahvistettiin elokuvan tuottajaksi yhtiönsä LuckyChap Entertainmentin kautta, kuten myös Sue Kroll ja Bryan Unkless omien yhtiöidensä Kroll & Co. Entertainmentin ja Clubhouse Picturesin kautta, tuotannon alkaessa joko vuoden 2018 lopulla tai vuoden 2019 alussa. "Birds of Preyn" raportoitiin olevan seuraava DC-elokuva, jossa Margot Robbie näyttelisi Harley Quinniä, siirtäen "Suicide Squad 2":n pois vuoden 2018 julkaisuaikataulusta. Myöhemmin saman kuukauden aikana elokuvsta raportoitiin työstettävän kahta erillistä käsikirjoitusta, Harley Quinnin ja Batgirlin esiintyessä molemmissa versiossa, toisen pääroiston ollessa Pingviini.


title: Birds of Prey (elokuva)

text: Margot Robbie paljasti Colliderin haastettlussa toukokuussa 2018 valmistelleensa projektia vuodesta 2015 alkaen, sanoen, ”Esittelin idean Birds of Preystä R-ikärajoitetusta tyttöelokuvasta Harleyn kera, koska ajattelin, että ‘Harley tarvitsee ystäviä.’ Harley rakastaa ihmisten kohtaamista, joten älä koskaan tee hänelle yksittäistä elokuvaa”, viitaten, että oli tärkeää löytää elokuvalle naispuolinen ohjaaja. Kuukauden aikana studion raportoitiin etsivän pelkkiä naisia tuotantoryhmään, toivoen tuotannon alkavan jo ensi vuoden alussa. 6. heinäkuuta 2018 Robbie vahvisti tuotannon alkavan tammikuussa 2019, kuvaillen elokuvaa ’erilaiseksi’ kuin muut DC-elokuvat, joissa Harley Quinn esiintyy sekä tuotettavan ’paljon pienemmällä budjetilla’. Robbie kertoi Yahoo! Moviesin haastattelussa Harleyn saavan uuden asun ja päänäyttelijän koostuvan useiden eri etnisten ryhmien edustajista.


title: Birds of Prey (elokuva)

text: Heinäkuussa 2018 paljastettiin, että Birds of Preyn jäsenet ovat Harley Quinn, Dinah Laurel Lance / Musta Kanarialintu, Helena Bertinelli / Metsästäjätär, 12-vuotias versio Cassandra Cainista sekä Gothamin poliisivoimista eronnut Renee Montoya, pääroiston ollessa joku Batmanin vihollinen, jota ei ole ennen nähty näytellyissä elokuvissa. Elokuussa 2018 Alexandra Daddarion, Jodie Comerin, Blake Livelyn ja Vanessa Kirbyn raportoitiin olevan harkittuina Metsästäjättären ja Mustan Kanarialinnun näyttelijöiksi. 6. elokuuta 2018 Black Maskin paljastettiin olevan elokuvan pääroisto. Marraskuussa 2018 elokuvan koko nimeksi paljastettiin "Birds of Prey (and the Fantabulous Emancipation of One Harley Quinn)".


title: Birds of Prey (elokuva)

text: "Birds of Preyn" esituotanto alkoi heinäkuussa 2018, jotta kuvaukset voitaisiin aloitta vuoden 2019 alussa. Syyskuussa 2018 paljastettiin elokuvan ensi-iltapäivämäärä. Lokakuussa 2018 Matthew Libatique paljasti olevansa elokuvan kuvaaja.


title: Birds of Prey (elokuva)

text: Margot Robbie oli jo toukokuussa 2016 kiinnitetty palaamaan "Suicide Squadista" tuttuun rooliinsa Harley Quinnina. Elokuun 2018 alussa studio kiinnostui ajatuksesta valita Mustalle Kanarialinnulle kaksirotuinen näyttelijä. Näyttelijöiden valinta alkoi saman kuukauden aikana. Syyskuussa 2018 Janelle Monáen, Gugu Mbatha-Raw’n ja Jurnee Smollett-Bellin raportoitiin olevan harkittuina Mustan Kanarialinnun rooliin, Sofia Boutellan, Margaret Qualleyn, Mary Elizabeth Winsteadin ja Cristin Miliotin ollessa harkittuina Metsästäjättären rooliin. Justina Machado ja Roberta Colindrez olivat testattuina Renee Montoyan rooliin ja Cassandra Cainille raportoitiin etsittävän 12-vuotiasta aasialaisnäyttelijää. Myöhemmin saman kuukauden aikana Smollett-Bell ja Winstead valittiin Mustan Kanarialinnun ja Metsästäjättären näyttelijöiksi. 3. lokakuuta 2018 Rosie Perezin paljastettiin olevan valittu Montoyan rooliin. Marraskuussa 2018 Ewan McGregor valittiin Black Maskin rooliin ja Ella Jay Basco Cassandra Cainin rooliin. Joulukuussa Chris Messina valittiin näyttelemään Victor Zsaszia, minkä lisäksi Steven Williams, Derek Wilson, Dana Lee, François Chau, Matthew Willig ja Ali Wong liittyivät näyttelijäkaartiin tuntemattomiin rooleihin.


title: Birds of Prey (elokuva)

text: Kuvaukset alkoivat Los Angelesissa 14. tammikuuta 2019 ja tulevat sijoittumaan myös Atlantaan ja Savannahiin.


title: Birds of Prey (elokuva)

text: "Birds of Prey" tulee saamaan ensi-iltansa 7. helmikuuta 2020.


title: Kuopion kansallinen kaupunkipuisto

text:
Kuopion kansallinen kaupunkipuisto on joulukuussa 2017 Kuopioon perustettu, Kuopion historiallista, valtakunnallisesti merkittävää rakennusperintöä tallentavaa keskusta-aluetta hoidettuine puistoineen ja Kallaveden saaristoa vesialueineen sisältävä suuri kansallinen kaupunkipuisto. Perustamisvaiheessaan se oli 72 neilökilometrin pinta-alaltaan suurin Suomen kansallinen kaupunkipuisto.
Vuoden 2017 lopussa kansallisia kaupunkipuistoja oli Suomessa yhdeksän: Forssassa, Hangossa, Heinolassa, Hämeenlinnassa, Kotkassa, Kuopiossa, Porissa, Porvoossa ja Turussa.


title: Motorsports Hall of Fame of America

text: Motorsports Hall of Fame of America on yhdysvaltalainen moottoriurheilun legendoista ja vaikuttajista kertova museo ja kunniagalleria (), joka alun perin sijaitsi Novissa, mutta siirtyi ensin Detroitin tiedekeskukseen () vuonna 2009 ja lopulta Daytona International Speedwaylle vuonna 2017. Museo-osasto koostuu laajasta valikoimasta erilaisia kulkuvälineitä ja muistoesineitä eri kilpasarjoista ja kuljettajilta. Kunniagalleria muodostuu kunniajäseniksi valituista moottoriurheilijoista, jotka valitaan seuraavin kriteerein: "Henkilö, joka on ajanut, ohjannut, omistanut, suunnitellut, rakentanut tai tukenut moottoriurheilua tai motorisoituja kulkuvälineitä tavoitteenaan nopeus-, matka- tai muut ennätykset. Kunniagallerian jäsenen täytyy olla joko eläköitynyt moottoriurheilusta ainakin kolmen vuoden ajan tai hän on osallistunut sitoutuneesti moottoriurheilutoimintaan vähintään kahdenkymmenen vuoden ajan."


title: Motorsports Hall of Fame of America

text: + Henkilö valittiin kunniagalleriaan poikkeusvalinnalla.


title: Salon Nuorisovaltuusto

text: Salon nuorisovaltuusto toimii Salon kaupungissa toimiva nuorisovaltuusto. Se on uskonnollisesti ja poliittisesti sitoutumaton, toiminta perustuu vapaaehtoisuuteen ja kiinnostukseen toimia mukana valtuustossa. Nuorisovaltuustoon kuuluu Salossa vähintään 5 ja enintään 15 valtuutettua, jotka valitaan demokraattisesti vaaleilla. Salon nuorisovaltuustolla on läsnäolo- ja puheoikeus Salon kaupungin lautakunnissa ja valtuustossa. Nuorisovaltuustolle valitaan oma puheenjohtaja, varapuheenjohtaja ja kaksi sihteeriä.


title: Salon Nuorisovaltuusto

text: Nuorisovaltuuston toimikausi on kaksi vuotta. Kausi alkaa, kun kaupunginhallitus asettaa nuorisovaltuuston, ja päättyy, kun uusi nuorisovaltuusto on asetettu.


title: Salon Nuorisovaltuusto

text: Nuorisovaltuuston tarkoitus on:


title: Salon Nuorisovaltuusto

text: Nuorisovaltuustossa voivat toimia ja sen jäseniksi voidaan valita valintahetkellä 14-20-vuotiaat nuoret, joiden kotikunta on Salo. Nuorisovaltuuston jäsen tai varajäsen on oikeutettu jatkamaan nuorisovaltuustossa toimikautensa loppuun saakka, vaikka hän menettäisi vaalikelpoisuutensa kesken kauden. Nuorisovaltuustoon kuuluu vähintään viisi ja enintään viisitoista valtuutettua, jotka valitaan demokraattisesti vaaleilla. Mikäli nuorisovaltuuston kauden aikana valtuustosta jää jäseniä pois niin, että valtuutettujen määrä alittaa vähimmäismäärän, on heidän valittaan uudet jäsenet sen hetkisen nuorisovaltuuston määrittelemällä tavalla.


title: Salon Nuorisovaltuusto

text: Nuorisovaltuusto valitaan demokraattisesti vaaleilla. Nuorisovaltuusto ilmoittaa uuden nuorisovaltuuston valinnasta ainakin yläkouluissa, lukioissa, ammattioppilaitoksessa ja nuorisotiloissa sekä kaupungin verkkosivuilla. Vaaleista ilmoitetaan vähintään kahta kuukautta ennen vaalipäivää. Nuorisovaltuusto suunnittelee vaalien viestintää yhdessä kaupungin hallinnon kanssa. Nuorisovaltuusto vastaa vaalien järjestämisestä yhdessä kaupungin kanssa ja valvoo vaalien demokraattisuutta. Äänestyspaikkoina toimivat kaupungin yläkoulut ja toisen asteen oppilaitokset sekä nuorisotilat nuorisovaltuuston määrittämällä tavalla.


title: Salon Nuorisovaltuusto

text: Kaikilla Salon kaupungissa kirjoilla olevilla vaalikelpoisilla nuorilla on oikeus asettua ehdolle vaaleissa ilmoittamalla siitä nuorisovaltuustolle nuorisovaltuuston määrittämään aikarajaan mennessä. Vaaleissa tulevat valituksi eniten ääniä saaneet ehdokkaat. Jos ehdokkaita on vähemmän tai yhtä paljon kuin nuorisovaltuustopaikkoja, vaaleja ei järjestetä, vaan kaikki ehdokkaat valitaan nuorisovaltuustoon.


title: Salon Nuorisovaltuusto

text: Salon nuorisovaltuusto näkyy myös ajoittain Salon Seudun Sanomissa ja Salon kaupunginvaltuuston kokouksissa, jotka usein kuvataan (myös suorana) ja tallenne julkaistaan Salon kaupunginvaltuuston sivulle.


title: Kihnun kunta

text: Kihnun kunta sijaitsee Länsi-Virossa, valtaosin Kihnun saarella. Kuntaan kuuluu Kihnun saaren lisäksi muutamia pikkusaaria pääsaaren ympärillä. Kihnun kunnassa oli vuoden 2018 alussa virallisesti 702 asukasta. Se on asukasluvultaan maan kolmanneksi pienin kunta. Kunnan keskus on Linaküla.


title: Kihnun kunta

text: Kihnu sijaitsee Riianlahden koillisosassa Pärnunlahden suulla. Saarelta on matkaa mantereelle 10 kilometriä ja Pärnuun 40 kilometriä.


title: Kihnun kunta

text: Kihnu kuuluu Pärnumaan maakuntaan. Kihnun kunnassa on neljä kylää: Lemsi, Linaküla, Rootsiküla ja Sääre.


title: Kihnun kunta

text: Kihnun saarella asui vuonna 2010 yhteensä 489 henkilöä. Valtaosa kihnulaisista on ortodokseja. Historiallisesti saarella on virolaisten lisäksi asunut vironruotsalaisia ja liiviläisiä. Saarella vierailee vuosittain noin 25 000 turistia, joista noin 10 prosenttia on suomalaisia.


title: Kihnun kunta

text: Vuonna 2011 Kihnun kunnassa oli 487 asukasta, joista 483 (99,2 %) oli virolaisia, 1 (0,2 %) venäläisiä ja 2 (0,4 %) muita kansallisuuksia.


title: Kihnun kunta

text: Kihnun kunnalla on käytössään lippu ja vaakuna. Vaakuna on jaettu vaakasuoraan mustaan ja hopeiseen osaan, joista hopeisen osan yläreunaan on kuvattu aaltoja. Sen alaosan keskellä on kuvattu sininen kahdeksanhaarainen tähti. Mustassa yläosassa on kuvattu hopeinen kyljellään makaava hylje. Hylje viittaa kihnulaisten perinteiseen hylkeenpyyntielinkeinoon. Vaakunaa käytetään kunnanhallituksen virallisissa julkaisuissa sekä kunnanhallituksen rakennuksissa. Lippu on neliönmuotoinen ja sen keskellä on kuvattu vaakunasta tuttu tähti. Lipun mitat ovat 105 × 105 cm.


title: Kihnun kunta

text: Kihnulle on laivayhteys ympäri vuoden.


title: NRP Centauro (P1155)

text: NRP Centauro (runkonumero P1155) oli Portugalin laivaston Centauro-luokan partioalus.


title: NRP Centauro (P1155)

text: Alus tilattiin Arsenal do Alfeitelta Lissabonista. Alus laskettiin vesille 15. kesäkuuta 1999 ja otettiin palvelukseen 26. toukokuuta 2000.


title: NRP Oríon (P1156)

text: NRP Orion (runkonumero P1156) oli Portugalin laivaston Centauro-luokan partioalus.


title: NRP Oríon (P1156)

text: Alus tilattiin Arsenal do Alfeitelta Lissabonista. Alus laskettiin vesille 22. joulukuuta 1999 ja otettiin palvelukseen 31. heinäkuuta 2000.


title: NRP Pégaso (P1157)

text: NRP Pégaso (runkonumero P1157) oli Portugalin laivaston Centauro-luokan partioalus.


title: NRP Pégaso (P1157)

text: Alus tilattiin Arsenal do Alfeitelta Lissabonista. Alus otettiin palvelukseen 31. elokuuta 2000.


title: NRP Sagitário (P1158)

text: NRP Sagitário (runkonumero P1158) oli Portugalin laivaston Centauro-luokan partioalus.


title: NRP Sagitário (P1158)

text: Alus tilattiin Arsenal do Alfeitelta Lissabonista. Alus otettiin palvelukseen 22. tammikuuta 2001.


title: NRP Viana do Castelo (P360)

text: NRP Viana do Castelo (runkonumero P360) oli Portugalin laivaston Viana do Castelo -luokan partioalus.


title: NRP Viana do Castelo (P360)

text: Alus tilattiin Estaleiros Navais de Viana do Castelolta Viana do Castelosta. Alus otettiin palvelukseen 31. elokuuta 2000.


title: NRP Figueira da Foz (P361)

text: NRP Figueira da Foz (runkonumero P361) oli Portugalin laivaston Viana do Castelo -luokan partioalus.


title: NRP Figueira da Foz (P361)

text: Alus tilattiin Estaleiros Navais de Viana do Castelolta Viana do Castelosta. Alus laskettiin vesille 1. lokakuuta 2005 ja otettiin palvelukseen kesäkuussa 2013.


title: Peter Aalbæk Jensen

text: Peter Aalbæk Jensen (s. 8. huhtikuuta 1956 Osted) on tanskalainen elokuvatuottaja, joka perusti vuonna 1992 elokuvayhtiö Zentropan yhdessä Lars von Trierin kanssa. Hänen isänsä oli kirjailija Erik Aalbæk Jensen.


title: Peter Aalbæk Jensen

text: Zentropa tunnetaan Dogma 95-manifestistaan ja elokuvista kuten "Dogville" (2003, pääosassa Nicole Kidman), "Dancer in the Dark" (2000, pääosassa Björk), "The Five Obstructions" ja "After the Wedding" (2006).


title: Peter Aalbæk Jensen

text: Peter Aalbæk Jensen on toiminut executive-tuottajana yli 70 elokuvateatterilevityksessä olleessa kokoillan elokuvassa, perustanut useita tytäryhtiöitä ja häntä pidetään yleisesti yhtenä tärkeimmistä tanskalaisista elokuvatuottajista alkaen 1990-luvulta.


title: Peter Aalbæk Jensen

text: Jensen toimi tuomarina Tanskan "Got Talent"-kykyjenetsintäohjelmassa vuonna 2008.


title: NRP São Brás

text: NRP São Brás (runkonumero A523) oli Portugalin laivaston tankkeri.


title: NRP São Brás

text: Alus tilattiin Arsenal do Alfeitelta Lissabonista. Alus laskettiin vesille 17. maaliskuuta 1942 ja otettiin palvelukseen 24. lokakuuta.


title: NRP São Brás

text: Alus kykeni kuljettamaan 3 000 tonnia polttoainetta, 40 tonnia lentopolttoainetta, 50 tonnia voiteluaineita ja 100 tonnia juomavettä. Vuonna 1970 aluksen aseistuksena oli 76 millimetrin tykki sekä kaksi 40 millimetrin ja kaksi 20 millimetrin ilmatorjuntatykkiä.


title: NRP São Brás

text: Alus poistettiin palveluksesta 1976.


title: BQM-167A

text: BQM-167A on yhdysvaltalainen miehittämätön sotilaslentokone. Kone pystyy lentämään noin 15 metrin korkeudessa (50 jalkaa), ja sekä toimimaan myös korkealla, noin 15 kilometrin korkeudessa (50 000 jalkaa). Lentokone laukaistaan ilmaan rakettikäyttöisellä katapultilla. Lentokoneita operoidaan Tyndallin lentotukikohdasta käsin (82. ilmataistelulaivue)


title: BQM-167A

text: Koneet on valmistettu hiilikuiduista ja epoksipohjaisista materiaaleista. Komposiittimateriaaleilla saadaan suorituskykyä ja kestävyyttä verrattuna alumiini rakenneteisiin konetyyppeihin. Dronella voi tehdä jopa yhdeksän G -voiman käännöksiä.


title: Vasco da Gama (1841)

text: Vasco da Gama oli Portugalin laivaston vuonna 1841 vesillelaskettu 80-tykkinen linjalaiva.


title: Vasco da Gama (1841)

text: Alus tilattiin Lissabonin laivastontelakalta nimellä "Cidade de Lisboa". Alus laskettiin vesille 2. huhtikuuta 1841 "Vasco da Gamana" ja otettiin palvelukseen vielä samana vuonna.


title: Vasco da Gama (1841)

text: Alus poistettiin palveluksesta 1876.


title: McDonnell Douglas KC-10 Extender

text: McDonnell Douglas KC-10 Extender on ilmatankkaukseen ja rahtikäyttöön tarkoitettu lentokone, jonka Yhdysvaltain ilmavoimat otti käyttöön vuonna 1981. Koneen järjestelmistä 88 % pohjautuu DC-10 -konetyyppiin.


title: McDonnell Douglas KC-10 Extender

text: KC-10 pystyy kuljettamaan mm 75 sotilasta ja lähes 76 tuhannen kilon rahdin. Matkaetäisyyttä voi olla 7000 km. Koneessa on kolme suurta polttoainesäiliötä ja mahdollisuus yhteensä kuuteen säiliöön. KC-10 pystyy kuljettamaan n.160 tonnin polttoainekuorman, lähes tuplasti verrattuna malliin KC-135. Konetyyppi on varustettu myös yöllisiin operaatioihin. Puomitankkauksella (engl. boom refueling) polttoainetta siirtyy maks. 4180 litraa minuutissa ja letkulla 1,8 l minuutissa.


title: NRP Argos (P1150)

text: NRP Argos (runkonumero P1150) oli Portugalin laivaston Argos-luokan partioalus.


title: NRP Argos (P1150)

text: Alus tilattiin Arsenal do Alfeitelta Lissabonista. Alus laskettiin vesille 30. huhtikuuta 1991 ja otettiin palvelukseen 2. heinäkuuta.


title: NRP Dragão (P1151)

text: NRP Dragão (runkonumero P1151) oli Portugalin laivaston Argos-luokan partioalus.


title: NRP Dragão (P1151)

text: Alus tilattiin Arsenal do Alfeitelta Lissabonista. Alus laskettiin vesille 26. heinäkuuta 1991 ja otettiin palvelukseen 18. lokakuuta.


title: NRP Escorpião (P1152)

text: NRP Escorpião (runkonumero P1152) oli Portugalin laivaston Argos-luokan partioalus.


title: NRP Escorpião (P1152)

text: Alus tilattiin Arsenal do Alfeitelta Lissabonista. Alus laskettiin vesille 25. syyskuuta 1991 ja otettiin palvelukseen 26. marraskuuta.


title: Gillian Apps

text: Gillian Apps (s. 2. marraskuuta 1983 North York, Ontario) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kolmissa olympialaisissa ja voitti joka kerta kultaa. Maailmanmestaruuskilpailuissa hän pelasi kahdeksan kertaa ja voitti niissä kolme kultamitalia.


title: Gillian Apps

text: Apps voitti CWHL-liigan mestaruuden Brampton Thunderin joukkueessa vuonna 2008.


title: Gillian Apps

text: Apps avioitui yhdysvaltalaisen jääkiekkoilijan Meghan Dugganin kanssa syyskuussa 2018.


title: Gillian Apps

text: Gillian Appsin isoisä Syl Apps sr ja isä Syl Apps jr pelasivat jääkiekkoa NHL:ssä ja veli Syl Apps III alemmissa sarjoissa. Hänen serkkunsa Darren Barber on soudun olympiavoittaja.


title: Majavasodat

text: Majavasodat on yhteisnimitys irokeesien vuosien 1649–1701 välillä käymälle joukolle sotia muita intiaaneja ja Uuden Ranskan siirtolaisia vastaan. Sodat käytiin vähintään osittain majavanpyydystysalueiden hallinnasta, mistä juontuu myös sotien nimi. Irokeesiliitto levitti aluksi vaikutusaluettaan suurelle alueelle muiden intiaaniheimojen kustannuksella, mutta lopulta se jäi tappiolle Ranskaa ja sen intiaaniliittolaisia vastaan. Sodat päättyivät Ranskan, sen intiaaniliittolaisten ja irokeesien solmimaan rauhaan vuonna 1701.


title: Majavasodat

text: Majavasodat liittyivät nimensä mukaisesti vähintään osittain majavannahoilla käytyyn kauppaan ja majavanpyydystysalueiden hallintaan. Intiaaneille majavannahoista oli muodostunut tärkeä kauppatavara, joita myytiin eurooppalaisille. Kauppaa ja majavanpyyntiä hallitsivat etenkin huronit ja irokeesit. Majavakantojen supistuttua rannikon tuntumassa piti majavia pyydystävien matkata yhä kauemmas länteen. Majavannahkoja koskevassa kilpailussa erityisen hyvässä asemassa olivat irokeesit, joiden alueet sijaitsivat lähellä Montrealin ja Albanyn kauppapaikkoja. Irokeesit saivat kaupan kautta ensimmäisten intiaaniheimojen joukossa haltuunsa tuliaseita. Ranskalaisen arvion mukaan heillä oli vuonna 1643 yhteensä 300 tuliasetta.


title: Majavasodat

text: Majavasodat alkoivat irokeesien hyökätessä vuonna 1649 algonkinilaisia ja muita irokeesilaisia heimoja vastaan. Muita irokeesikansoja alistettiin osaksi Irokeesiliittoa. Vielä samana vuonna voitettiin myös huronit, vuonna 1650 tobaccot ja vuonna 1656 eriet. Neutralit saivat nimensä pyrkiessään pysymään puolueettomina, mutta heidätkin alistettiin vuonna 1650. Shawneet pakotettiin siirtymään alueiltaan Ohiojoelta. Irokeesien voittamien heimojen naiset ja lapset liitettiin irokeeseihin ja monet vihollisheimojen kylät poltettiin. Vaikutus oli suuri etenkin Ohion laakson alueella, jossa alueen asukkaiden määrä laski nopeasti. Irokeesit olivat näin levittäneet vaikutusalueensa ydinalueeltaan Suurten järvien eteläpuolelta Illinoisjoelta Kennebecjoella ja etelästä Tennesseejoelta Ottawajoelle.


title: Majavasodat

text: Irokeesit kävivät taisteluja myös Uuden Ranskan siirtolaisia vastaan. Vuonna 1660 huronit ja heidän ranskalaiset liittolaisensa yrittivät väijyttää joukon irokeeseja Long Saultissa lähellä Montrealia. Irokeesien sotajoukko oli kuitenkin ennakoitua paljon suurempi, noin 700 soturia, ja ranskalaiset kärsivät liittolaisineen tappion. Vuosien 1660 ja 1661 välillä irokeesit surmasivat 58 ranskalaista siirtolaista ja ottivat vankeja. Siirtokunnan tueksi tuotiin tuhat ranskalaista sotilasta Euroopasta vuosien 1662 ja 1665 välillä. Irokeesit olivat ajautuneet samaan aikaan sotaan susquehannockeja vastaan ja vuonna 1667 he tekivät aselevon ranskalaisten kanssa.


title: Majavasodat

text: Kilpailu ranskalaisten ja irokeesien välillä kiihtyi aselevon aikana. Irokeesien tukikohdat Ontariojärven pohjoisrannalla hallitsivat algonkinien turkiskauppaa. Vastapainoksi ranskalaiset perustivat linnoituksen nykyisen Kingstonin paikalle. Ranskalaiset alkoivat myös käydä kauppaa Mississippijoen ylävirran illinoisien kanssa, jotka ajautuivat sotaan irokeeseja vastaan. Sodan sytyttyä ranskalaiset rikkoivat aseleponsa irokeesien kanssa ja he tekivät epäonnistuneen sotaretken irokeesien maille vuonna 1684. Irokeesien lisäksi Uutta Ranskaa uhkasivat englantilaiset siirtokunnat ja brittiläisen turkisyhtiö Hudson’s Bay Companyn levittäytyminen.


title: Majavasodat

text: Uuden Ranskan uusi kuvernööri Jacques-René de Brisay de Denonville teki yllättävän hyökkäyksen Hudson’s Bay Companyn kauppa-asemaa vastaan Jamesinlahdella ilman virallista sotaa Englantia vastaan. Vuonna 1687 hän teki puolestaan sotaretken irokeesiliiton senecoja vastaan tuhoten näiden kyliä ja ruokavarastoja. Senecat kostivat omalla sotaretkellään vuonna 1689 jolloin he surmasivat parisataa siirtolaisia Lachinessa. Montrealin lähiseutuja hävitettiin myös vuonna 1691, mutta sota kääntyi pian ranskalaisten hyväksi emämaan lähettäessä lisää vahvistuksia siirtokunnalleen. Irokeesit pakotettiin vetäytymään Ontarion pohjoisrannalta vuonna 1693 ja sodan painopiste siirtyi Irokeesiliiton alueelle. Irokeesien vetäytyessä chippewoja muutti etelään ja itään alueiltaan Yläjärveltä ja Huronjärveltä. Irokeesiliittoa horjuttivat myös sisäiset tekijät. Erityisesti mohawkeja oli alkanut siirtyä Saint Lawrence - joen varren lähetyskyliin lähetystoiminnan seurauksena.


title: Majavasodat

text: Vuonna 1697 Ranska ja Englanti solmivat keskinäisen sotansa päättäneen Ryswickin rauhan, mikä pakotti myös heikentyneet irokeesit ehdottamaan rauhansopimusta. Ranska ja sen kanssa liittoutuneet 13 eri intiaaniheimoa solmivat rauhan irokeesien kanssa elokuussa 1701. Tapahtuma tunnetaan historiassa Montrealin suurena rauhansopimuksena. Majavasotien päättymisen jälkeen irokeeseista tuli englantilaisten tärkeimpiä liittolaisia 1700-luvun Pohjois-Amerikassa.


title: Ftalonitriili

text: Ftalonitriili eli 1,2-disyanobentseeni tai o-disyanobentseeni (CHN) on aromaattisiin nitriileihin kuuluva orgaaninen yhdiste. Yhdistettä käytetään orgaanisen kemian synteeseissä, erityisesti valmistettaessa väriaineita. Ftalonitriili on isoftalonitriilin ja tereftalonitriilin isomeeri.


title: Ftalonitriili

text: Huoneenlämpötilassa ftalonitriili on valkoista, kellertävää, ruskehtavaa tai ruskeaa. Yhdiste liukenee vain hieman veteen ja paremmin orgaanisiin liuottimiin kuten etanoliin, dietyylieetteriin, asetoniin ja bentseeniin. Kuumennettaessa yhdistettä yli sulamispisteensä se reagoi muodostaen polymeerin. Ftalonitriili on myrkyllistä.


title: Ftalonitriili

text: Tyypillinen tapa valmistaa ftalonitriiliä teollisessa mittakaavassa on o-ksyleenin ammoksidaatio, jossa se reagoi hapen ja ammoniakin kanssa noin 480 °C:n lämpötilassa. Katalyytteinä reaktiossa käytetään metallien kuten vanadiinin, antimonin, kromin ja molybdeenin oksidien seosta. Muita valmistustapoja ovat ftaalihapon ja sen johdannaisten kuten ftaalianhydridin, ftaaliamidin tai ftaali-imidin reaktio ammoniakin kanssa 300–500 °C:n lämpötilassa. Tässä menetelmässä katalyyttinä käytetään toriumin, kuparin, berylliumin, zirkoniumin tai volframin oksideja.


title: Ftalonitriili

text: Ftalonitriiliä käytetään väriaineiden valmistuksessa. Kuumennettaessa sitä metalli-ionien läsnä ollessa muodostuu ftalosyaniinijohdannaisia esimerkiksi kupariftalosyaniinia. Ftalosyaniinista valmistetaan myös optisia kirkasteita, valokuvauskemikaaleja ja voiteluaineita. Yhdistettä voidaan myös käyttää hyönteismyrkkynä.


title: Luettelo Suomen taajamista 1960

text: Tämä artikkeli on luettelo Suomen taajamista vuonna 1960 tehdyn taajamarajauksen mukaan. Tilastolliset taajamat määrittelee Suomessa Tilastokeskus. Vuonna 1960 tehtiin Suomen historian ensimmäinen taajamarajaus. Kunta-sarake kertoo, missä kunnassa taajama pääosin sijaitsee. Sen jälkeen on lisäsarake, joka kertoo, minkä muiden kuntien alueelle useamman kunnan alueella sijaitsevat taajamat ulottuvat. Kaupungit on merkitty lihavoituna ja kauppalat "kursivoituna". Vuoden 1960 rajauksessa useaan kuntaan ulottuvien taajamien väkilukutietoja ei oltu vielä eritelty kunnittain.


title: Luettelo Suomen taajamista 1960

text: Tilastollisten taajamien nimenannossa pääperiaatteena oli vuoteen 1990 asti, että hallinnollisten kaupunkien tai kauppaloiden suurimpien taajamien nimenä on vuonna 1960 "Keskusta (kaupunki/kauppala)" tai vuodesta 1970 "Keskustaajama (kaupunki/kauppala)" ja hallinnollisten kuntien suurimpien taajamien nimenä "Kirkonkylä (kunta)". Vuonna 1995 käytäntö muuttui, ja siitä alkaen nimet ovat olleet kaupungeissa "X:n keskustaajama" ja muissa kunnissa "X:n kirkonkylä".


title: Armeijaryhmä Afrikka

text: Armeijaryhmä Afrikka () oli Saksan maavoimien Afrikassa ollut armeijaryhmä, joka perustettiin 22. helmikuuta 1943. Armeijaryhmän esikunta muodostettiin saksalais-italialaisen panssariarmeijasta ja osasto Tunisian johto-osista. Joukkoina olivat Italian 1. armeija ja Saksan 5. panssariarmeija. Ryhmän tehtävänä oli puolustaa Tunisiaa.


title: Armeijaryhmä Afrikka

text: Kasserinen solassa kärsitty tappio, johti lopulta Tunisian taistelun tappioon. Tunisiassa olleet akselivaltojen joukot antautuivat 13. toukokuuta 1943, jolloin päättyivät myös taistelut Afrikassa.


title: Armeijaryhmä Afrikka

text: Armeijaryhmän komentajina olivat:


title: Jääkiekon maailmanmestaruuskilpailut 2019 – Lohko B

text: Jääkiekon maailmanmestaruuskilpailujen 2019 B-lohkossa pelaavat Ruotsi, Venäjä, Tšekki, Sveitsi, Norja, Latvia, Itävalta ja Italia.


Luettelo Portugalin laivaston partioaluksista sisältää Portugalin laivaston partioalukset sekä (ulko)vartiolaivat.


title: Annan

text: Annan on sukunimi seuraavilla henkilöillä:


title: Danielle Goyette

text: Danielle Goyette (s. 30. tammikuuta 1966 Saint-Nazaire, Quebec) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kolmissa olympialaisissa ja voitti kahdesti kultaa. Naganon olympialaisissa 1998 hän oli turnauksen paras maalintekijä ja Salt Lake Cityn olympialaisissa 2002 hän oli syöttötilaston ykkönen. Maailmanmestaruuskilpailuissa hän pelasi yhdeksän kertaa ja voitti niissä kahdeksan kultamitalia. Vuoden 1994 MM-kilpailuissa hänet valittiin turnauksen tähdistökentälliseen. Hän pelasi 172 maaottelua ja teki niissä 114 maalia sekä 105 maalisyöttöä.


title: Danielle Goyette

text: Goyette nimettiin IIHF Hall of Fameen vuonna 2013 ja Hockey Hall of Fameen vuonna 2017.


title: Jennifer Botterill

text: Jennifer Botterill (s. 1. toukokuuta 1979 Ottawa, Ontario) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa neljissä olympialaisissa ja voitti kolmasti kultaa. Maailmanmestaruuskilpailuissa hän pelasi kahdeksan kertaa ja voitti niissä viisi kultamitalia. Vuosien 2001 ja 2004 MM-kilpailuissa hänet valittiin turnauksen arvokkaimmaksi pelaajaksi. Vuoden 2001 kisoissa hän oli paras maalintekijä ja vuonna 2004 hän voitti pistepörssin. MM-kisojen syöttötilaston hän voitti vuosina 2004 ja 2005. Botterill pelasi maajoukkueessa kaikkiaan 184 ottelua, joissa hänen tehopisteensä olivat 65 + 109 = 174.


title: Jennifer Botterill

text: Seuratasolla Botterill edusti Harvardin yliopistoa, Toronto Aerosia ja Mississauga Chiefsiä.


title: Jennifer Botterill

text: Jennifer Botterillin veli Jason Botterill pelasi jääkiekkoa NHL:ssä ja on vuodesta 2017 lähtien ollut Buffalo Sabresin toimitusjohtaja.


title: Cannesseries

text: CANNESSERIES on Cannesissa Ranskassa huhtikuussa 2018 käynnistynyt kansainvälinen tv-sarjoille omistettu festivaali. Se operoi osana MipTV -tapahtumaa. Cannesseries -festivaaleilla on täysimittaisten TV-sarjojen kilpasarja, sekä oma sarja lyhyelle muodolle.


title: Becky Kellar

text: Becky Kellar (myöh. Duke, s. 1. tammikuuta 1975 Haldimand, Ontario) on kanadalainen jääkiekkoilija, pelipaikaltaan puolustaja. Hän pelasi Kanadan maajoukkueessa neljissä olympialaisissa ja voitti kolmasti kultaa. Maailmanmestaruuskilpailuissa hän pelasi seitsemän kertaa ja voitti niissä neljä kultamitalia.


title: Becky Kellar

text: Seuratasolla Kellar edusti Brownin yliopistoa, Beatrice Aerosia, Toronto Aerosia, Oakville Icea ja Burlington Barracudasia.


title: Ford Capri (1989)

text: Ford Capri on Fordin vuosina 1989–1994 Australiassa valmistama kaksiovinen cabriolet. Auto perustuu tekniikaltaan Mazda 323 -malliin, eikä sillä ole nimen lisäksi mitään yhteistä alkuperäisen vuosina 1968–1986 valmistetun Ford Caprin kanssa. Yhdysvalloissa mallia myytiin Mercury-merkkisenä.


title: Ford Capri (1989)

text: Caprissa oli 1,6-litrainen moottori, joka oli aluksi saatavana vapaasti hengittävänä 84-hevosvoimaisena tai turboahdettuna 136-hevosvoimaisena versiona. Vuonna 1990 vapaasti hengittävän moottorin teho nousi 105 hevosvoimaan.


title: Ford Capri (1989)

text: Capria valmistettiin yhteensä 66 279 kappaletta, joista 9 787 myytiin Australiassa.


title: Korsström

text: Korsström voi tarkoittaa:


title: Moreno Valley

text: Moreno Valley on kaupunki Kaliforniassa Riversiden piirikunnassa. Se on suhteellisen uusi kaupunki, mutta sen nopea kasvu 1980-luvulta 2000-luvulle teki siitä piirikuntansa toiseksi suurimman kaupungin.


title: Moreno Valley

text: Kaupungin alueella on ollut asutusta 2300 vuotta sitten. Kaupungissa on ainakin 200 eshistoriallista arkeologista kohdetta, joista valtaosa on kreosoottimyllykiviä. Kaupungista on löydetty myös kalliotaidetta. Ensimmäiset espanjalaiset tiedustelijat kohtsivat alueella shohoneja ja luiseñoja, joiden lisäksi alueella eli myös serranoja ja cahuilloja.


title: Moreno Valley

text: Alueelle alkoi muuttaa yhdysvaltalaisia vuonna 1850, kun Kalifornia liittyi Yhdysvaltoihin. Maanviljelijät saivat vetensä San Bernardino -vuorten Bear Valleystä, josta Frank Brownin omistama Bear Valley Land and Water Company -niminen yritys pumppasi sitä vuodesta 1883 lähtien. Samoihin aikoihin kaupunki sai nykyisen nimensä, joka viittaa Frank Browniin (sukunimi suom. 'ruskea', esp. "moreno"). Vuonna 1918 Yhdysvaltain ilmavoimat rakensi kaupunkiin tukikohdan, jossa aluksi koulutettiin lentäjiä mutta josta myöhemmin tuli täysi tukikohta.


title: Moreno Valley

text: 1980-luvulla kaupunki kasvoi voimakkaasti osavaltion talouspyrähdyksen myötä, mikä vaikutti osaltaan siihen, että vuonna 1984 Edgemontin, Sunnymeadin ja Morenon yhteisöt yhdistyivät ja itsenäistyivät Moreno Valleyn kaupungiksi.


title: Moreno Valley

text: Vuoden 2010 väestönlaskennan mukaan kaupungissa oli 193 365 asukasta ja asukastiheys 1450,4 as./km.Asukkaista 36 546 (18,9 %) oli ei-latinalaisamerikkalaisia valkoisia, 34 889 (18 %) mustia, 1721 (0,9 %) Amerikan alkuperäisasukkaita, 11 867 (6,1 %) aasialaisia, 1117 (0,6 %) tyynenmerensaarelaisia, 51 741 (26,8 %) muista roduista ja 11 061 (5,7 %) kahdesta tai useammasta rodusta. Latinalaisamerikkalaisia oli kaikista roduista 105 169 (54,4 %).


title: Moreno Valley

text: Kotitalouksia oli 51 592, joista 28 586:ssa (55,4 %) oli lapsia, 29 000 (56,2 %) oli yhdessä asuvia heteropareja, 9990:ssä (19,4 %) oli naimaton nainen ja 4191:ssä (8,1 %) oli naimaton mies. Naimattoia heteropareja oli 3627 (7 %), ja homopareja oli 375 (0,7 %). 6094 (11,8 %) kotitalouksista koostui yksin asuvista, ja 1611:ssä (3,1 %) oli yli 65-vuotias henkilö. Keskimääräinen kotitalouden koko oli 3,74 henkeä. Perheitä oli 43 181 (83,7 %), ja keskimääräinen perheen koko oli 3,99 henkeä.


title: Moreno Valley

text: Alle 18-vuotiaita oli 62 496 (32,3 %), 18–24-vuotiaita 23 563 (12,2 %), 25–44-vuotiaita 53 726 (27,8 %), 45–64-vuotiaita 41 446 (21,4 %) ja yli 65-vuotiaita 12 134 (6,3 %). Mediaani-ikä oli 28,6 vuotta. Sataa naista kohden oli 95,1 miestä.


title: Moreno Valley

text: Asuinrakennuksia oli 55 559 tiheydellä 416,7 neliökilometriä kohden. Niistä 33 393 (64,7 %) oli omistajien asuttamia ja 18 199 (35,3 %) vuokralaisten asuttamia.


title: Moreno Valley

text: Vuosina 2009–2013, kotitalouden mediaanitulot olivat 54 918 dollaria


title: Carla MacLeod

text: Carla MacLeod (s. 16. kesäkuuta 1982 Edmonton, Alberta) on kanadalainen jääkiekkoilija, pelipaikaltaan puolustaja. Hän pelasi Kanadan maajoukkueessa kaksissa olympialaisissa ja voitti molemmissa kultaa. Maailmanmestaruuskilpailuissa hän pelasi neljä kertaa ja voitti yhden maailmanmestaruuden. Vuoden 2009 MM-kilpailuissa hänet valittiin kisojen arvokkaimmaksi pelaajaksi. Hänet valittiin tähdistökentälliseen olympialaisissa 2006 ja MM-kisoissa 2009.


title: Carla MacLeod

text: Ouellette voitti WWHL-liigan mestaruuden Calgary Oval X-Tremen joukkueessa vuosina 2007 ja 2008.


title: Capri (täsmennyssivu)

text: Capri voi tarkoittaa ainakin seuraavaa:


title: Vicky Sunohara

text: Vicky Sunohara (s. 18. toukokuuta 1970 Scarborough, Ontario) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kolmissa olympialaisissa ja voitti kahdesti kultaa. Maailmanmestaruuskilpailuissa hän pelasi kahdeksan kertaa ja voitti niissä seitsemän kultamitalia.


title: Vicky Sunohara

text: Sunohara voitti Brampton Thunderin joukkueessa NWHL-liigan mestaruuden vuonna 2007 ja CWHL-liigan mestaruuden vuonna 2008.


title: Great Boiling Spring Park

text: Great Boiling Spring Park on lakkautetun puiston historiallinen nimi. Puisto on yksityisen omistamalla maalla Nevadassa lähellä Gerlachia Black Rock Desertissä. Yleisöllä ei ole ollut 1990-luvulta alkaen alueelle pääsyä. Puisto on yksi Nevadan geotermisesti aktiivisimmista alueista, ja siellä on kymmeniä kuumia lähteitä ja lämpöaltaita. Great Boiling Spring on aidattu pitämään uimarit poissa. 1960- ja 1970-luvuilla puisto oli Nevadan asukkaiden suosittu viikonlopun retkikohde. Puisto on 1 208 metriä meren pinnan yläpuolella.


title: Georg Ferdinand Duckwitz

text: Georg Ferdinand Duckwitz (29. syyskuuta 1904 – 16. helmikuuta 1973) oli saksalainen diplomaatti. Hän työskenteli lähetystöavustajana Saksan miehittämässä Tanskassa toisen maailmansodan aikana. Syksyllä 1943 hän paljasti tanskalaisille Saksan suunnitelman juutalaisten pakkosiirtämiseksi Tanskasta ja osallistui järjestelyihin, joilla juutalaiset pelastettiin Ruotsiin. Hänen toimintansa ansiosta arviolta 95 prosenttia Tanskan juutalaisväestöstä välttyi pakkosiirrolta.


title: Georg Ferdinand Duckwitz

text: Duckwitz liittyi 1930-luvun alussa natsipuolueeseen, koska piti puolueen strasserilaisen siiven linjaa osittain samankaltaisena pohjoismaisten sosialistipuolueiden kanssa. Pian hän huomasi kuitenkin, ettei näin ollut, ja jätti työnsä puolueen ulkopoliittisella osastolla. Vuonna 1939 hänet palkattiin Saksan lähetystöön Kööpenhaminaan.


title: Georg Ferdinand Duckwitz

text: Syyskuussa 1943 Duckwitz sai tietää Saksan suunnitelmasta juutalaisten pakkosiirtämiseksi Tanskasta. Hän yritti ensin estää suunnitelman toteuttamisen ottamalla yhteyden viranomaisiin Berliinissä, mutta se ei onnistunut. Duckwitz matkusti Tukholmaan neuvottelemaan pääministeri Per Albin Hanssonin kanssa, ja Hansson lupasi että Ruotsi ottaa juutalaiset vastaan. Sitten Duckwitz ilmoitti asiasta Tanskan sosiaalidemokraattien puheenjohtajalle Hans Hedtoftille, joka välitti tiedon eteenpäin juutalaisyhteisöille ja rabbi Marcus Melchiorille. Lukuisa joukko eri yhteiskuntaluokkiin kuuluvia tanskalaisia osallistui operaatioon, jossa yli 7 200 juutalaista ja heidän 700 ei-juutalaista sukulaistaan pääsivät pakoon Ruotsiin Juutinrauman yli kalastusaluksilla, soutuveneillä ja kajakeilla.


title: Georg Ferdinand Duckwitz

text: 1950-luvulla Duckwitz toimi Saksan liittotasavallan lähettiläänä Tanskassa. Hän osallistui Willy Brandtin kanslerikaudella neuvotteluihin, jotka johtivat Varsovan sopimuksen solmimiseen Länsi-Saksan ja Puolan välillä vuonna 1970.


title: Georg Ferdinand Duckwitz

text: Vuonna 1971 israelilaisen Yad Vashem -keskuksen perustama komissio nimesi Duckwitzin Vanhurskaaksi kansakuntien joukossa.


title: Double Dragon (videopeli)

text: Double Dragon () on Technōs Japanin kehittämä ja Pohjois-Amerikassa ja Euroopassa Taiton vuonna 1987 julkaisema beat 'em up videopeli. Peli oli alun perin kolikkopeli, joka julkaistiin myöhemmin NES:ille, Master Systemille, Atari 2600:lle, Atari 7800:lle, Atari ST:lle, Amigalle, Amstrad CPC:lle, Commodore 64:lle, Game Boylle, Mega Drivelle ja Atari Lynxille. Vuonna 2003 pelistä tehtiin uusi versio "Double Dragon Advance" Game Boy Advancelle. Jatko-osa "" julkaistiin vuonna 1988.


title: Mont Chateau State Park

text: Mont Chateau State Park on lakkautettu valtionpuisto, jonka vieressä on Cheat Lake, Monongalian piirikunnassa, Länsi-Virginiassa, Yhdysvalloissa.


title: Mont Chateau State Park

text: Kesäkuussa 1955 ostettiin alun perin noin 17 hehtaaria maa-aluetta vuonna 1955. Sinne rakennettiin lomailurakennus ja se avattiin rannan rinnalle kesäkuun 7. päivänä vuonna 1958. Kun epäonnistuneet tavat yrittää hallita ja käyttää puistoa se suljettiin vuonna 1977.


title: Mont Chateau State Park

text: Puisto on 322 metriä meren pinnan yläpuolella.


title: Saint-Amand-les-Eaux

text: Saint-Amand-les-Eaux on kunta Pohjois-Ranskassa Nordin departementissa Hauts-de-Francen alueella. Se sijaitsee Scarpejoen varrella, noin 15 kilometriä Valenciennestä luoteeseen.


title: Saint-Amand-les-Eaux

text:
Kunta on saanut nimensä alueella 600-luvulla vaikuttaneen Maastrichtin piispan, munkki Amandin mukaan.
Saint-Amand-les-Eaux on suosittu kylpyläkaupunki.


title: Cheat Lake

text: Cheat Lake on 21 kilometrin pituinen tekojärvi Cheatjoella Monongalian piirikunnassa, Länsi-Virginiassa, Yhdysvalloissa. Se oli alun perin nimeltään Lake Lynn, mutta Board on Geographic Names päätti virallisesti muuttaa nimen Cheat Lakeksi vuonna 1976. Cheat-järven pinta-ala on noin 40,92 km².


title: Cheat Lake

text: Järvellä on kolme venesatamaa, jotka sijaitsevat joen varrella. Ne ovat Edgewater Marina, Lakeside Marina ja Sunset Beach Marina.


title: Cheat Lake

text: Cheat Lake sijaitsee suoraan Masonin–Dixonin linjan reunalla. Se aloitti toimintansa 31. toukokuuta 1926. Järveä on mainostettu hyvänä matkailukohteena perheille.


title: Cheat Lake

text: Mont Chateau State Park, lakkautettu puisto, joka sijaitsi lähellä Cheat Lakea.


title: Catherine Ward

text: Catherine Ward (s. 27. helmikuuta 1987 Montreal, Quebec) on kanadalainen jääkiekkoilija, pelipaikaltaan puolustaja. Hän pelasi Kanadan maajoukkueessa kaksissa olympialaisissa ja voitti molemmissa kultaa. Maailmanmestaruuskilpailuissa hän pelasi neljä kertaa ja voitti yhden maailmanmestaruuden. Vuoden 2013 MM-kilpailuissa hän oli syöttötilaston ykkönen ja hänet valittiin turnauksen tähdistökentälliseen.


title: Catherine Ward

text: Ward voitti Montreal Starsin joukkueessa CWHL-liigan mestaruuden vuonna 2012.


title: Cherie Piper

text: Cherie Piper (s. 29. kesäkuuta 1981 Toronto, Ontario) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kolmissa olympialaisissa ja voitti joka kerta kultaa. Maailmanmestaruuskilpailuissa hän pelasi neljä kertaa ja voitti yhden maailmanmestaruuden. Torinon olympialaisissa 2006 hän oli turnauksen paras maalintekijä.


title: Cherie Piper

text: Seuratasolla Piper edusti Dartmouth Collegea, Mississauga Chiefsiä, Calgary Oval X-Tremeä ja Brampton Thunderia.


title: Karl Gustaf Berg

text: Karl Gustaf Berg (7. tammikuuta 1845 Sortavala – 8. lokakuuta 1928 Sortavala) oli suomalainen juristi, Sortavalan pormestari ja moninkertainen valtiopäivämies.


title: Karl Gustaf Berg

text: Bergin vanhemmat olivat kauppias Petter Berg ja Alexandra Lovisa Invenius ja puoliso vuodesta 1873 Maria Natalia Crohns. Filosofian tohtori, toimitusjohtaja Eero A. Berg oli heidän poikansa. Berg tuli ylioppilaaksi 1866, suoritti kameraalitutkinnon 1870 ja tuomarintutkinnon 1871. Hän palveli senaatissa, Viipurin hovioikeudessa ja kihlakunnanoikeuksissa vuodesta 1870 vuoteen 1877, jolloin hänestä tuli Sortavalan pormestari vuoteen 1893 asti. Sortavalan tuomiokunnan tuomarina Berg toimi 1893–1909 ja Suomen Pankin Sortavalan konttorin jäsenenä vuodesta 1897. Hän oli vuosina 1894–1900 Sortavalan kaupunginvaltuuston jäsen, toimien viisi vuotta valtuuston puheenjohtajana. Porvarissäätyä Berg edusti valtiopäivillä 1872, 1877, 1882, 1891 ja 1894.


title: Konsta Punkka

text: Konsta Punkka (s. 28. tammikuuta 1994 Helsinki) on suomalainen itseoppinut luontovalokuvaaja. ”Oravakuiskaajaksi” kutsuttu Punkka tunnetaan lähietäisyydeltä otetuista villieläinten tilanne- ja muotokuvista, joissa eläimet katsovat usein suoraan kameraan.


title: Konsta Punkka

text: Helsingissä syntynyt Punkka aloitti luonnon tutkimisen lapsena isoisänsä mukana kesämökillä Jämsässä. Valokuvauksesta hän kiinnostui aluksi kuvaamalla kavereidensa skeittailua. Varusmiespalveluksen jälkeen hän ei lähtenyt opiskelemaan, vaan päätti elättää itsensä valokuvaajana.


title: Konsta Punkka

text: Syksyllä 2016 Yleisradio lähetti Punkan ja valokuvaaja Mikko Lagerstedtin Patagoniaan kuvaamaan guanakoja. Siitä syntyi Yle Areenassa julkaistu minisarja. Instagramissa Punkalla on toista miljoonaa seuraajaa.


title: Chevrolet Captiva

text: Chevrolet Captiva on Chevroletin vuosina 2006–2018 valmistama crossover-tyyppinen automalli. Se perustuu samalle Theta-pohjalevylle kuin sisarmallinsa Opel Antara, mutta on siitä poiketen seitsenpaikkainen. Australaasiassa Captivaa myytiin Holden-merkkisenä, Etelä-Koreassa puolestaan Daewoo Winstorm -nimisenä vuoteen 2011 saakka. Tämän jälkeen myös siellä mallia alettiin myydä Chevroletina. Captivan seuraajaksi tuli Chevrolet Equinox.


title: Chevrolet Captiva

text: Vuoden 2007 Euro NCAP -kolaritestistä Captiva sai tulokseksi neljä tähteä viidestä.


title: Chevrolet Captiva

text: Pariisin autonäyttelyssä syksyllä 2010 esiteltiin kasvojenkohotuksen kokenut Captiva, joka sai uudistuksia erityisesti keulailmeeseensä. Takavalojen laseista tuli läpinäkyvät. Uutena moottorina oli 3,0-litrainen (258 hv) V6-bensiinimoottori. Uudistettu malli ylsi nyt Euro NCAP -kolaritestissä täyteen viiteen tähteen.


title: Chevrolet Captiva

text: Toinen kasvojenkohotus tuli vuoden 2015 lopulla, jolloin auto sai jälleen muutoksia keulan ilmeeseen. Myös kojelautaa uudistettiin. Mallin myynti Euroopassa kuitenkin päättyi, kun General Motors päätti lopettaa Chevrolet-merkkisten autojen myynnin Euroopassa.


title: Kauppakeskus Karuselli

text: Kauppakeskus Karuselli on Keravalla sijaitseva kauppakeskus. Kauppakeskus avattiin torstaina 1. marraskuuta 2018. Kauppakeskuksessa on 26 liiketilaa, joiden pinta-ala on yhteensä noin 5 500 m². Kauppakeskuksen suurimpana vuokralaisena toimii K-Supermarket.


title: Fort Ward Park

text: Fort Ward Park on julkinen puisto, joka sijaitsee Rich Passagen -salmen varrella Bainbridge-saaren eteläpäässä Washingtonissa. Fort Ward Park sijaitsee samalla alueella, jossa entinen Fort Wardin sotilastukikohta sijaitsi. Puiston kokonaispinta-ala on noin 0,55 neliökilometriä.


title: Fort Ward Park

text: Puistoalueeseen kuuluu kaksi piknik-aluetta.


title: Fort Ward Park

text: Vuonna 1903 Fort Ward otettiin virallisesti käyttöön laivaston merenkulkulinnoituksena, jonka ensisijaisena tavoitteena oli suojata Bremertonin laivastotelakkaa. Puistossa on kaksi tykkiä. Toisen maailmansodan aikana laivasto käytti linnoitusta radioasemana ja sotilaskouluna. Laivasto luopui linnoituksen käytöstä vuonna 1958. Kaksi vuotta myöhemmin puistoalueita hallinnoiva State Parks osti puiston itselleen. Puiston hallinta siirtyi Bainbridge Island Metro Park & Recreation Districtille vuonna 2011.


title: Tasuku Honjo

text: Tasuku Honjo (; s. 27. tammikuuta 1942 Kioto, Japani) on japanilainen immunologi, joka sai vuonna 2018 Nobelin fysiologian tai lääketieteen palkinnon. Hän oli löytänyt tutkimuksissaan T-soluista PD-1-proteiinin, jonka blokkaamisella on saatu T-solut hyökkäämään syöpäsolujen kimppuun. Honjo oli uransa aikana Osakan ja Kioton yliopiston professori.


title: Tasuku Honjo

text: Tasuku Honjo syntyi Kiotossa vuonna 1942. Hän aloitti vuonna 1960 lääketieteen opinnot Kioton yliopistossa ja valmistui sieltä vuonna 1966.


title: Tasuku Honjo

text: Honjo työskenteli 1970-luvun alussa Yhdysvallossa. Hän oli 1971–1973 tutkijana Washingtonin Carnegie-instituutin embryologian laitoksella ja 1973–1974 vierailevana tutkijana Yhdysvaltain terveysviraston alaisessa instituutissa. Japaniin Honjo palasi vuonna 1974, jolloin hän aloitti Tokion yliopiston lääketieteen laitoksen apulaisprofessorina. Hän väitteli vuonna 1975 lääkeainekemiasta tohtoriksi.


title: Tasuku Honjo

text: Honjo toimi vuodet 1979–1984 Osakan yliopiston lääketieteen professorina, ja vuonna 1984 hän siirtyi Kioton yliopistoon. Siellä hän teki uransa merkittävimmät löydökset. Vuonna 1992 Honjon johtama tutkimusryhmä löysi T-soluista PD-1-proteiinin. Ryhmä huomasi, että proteiini säätelee immunovastetta. Sen estämisen he uskoivat auttavan syöpien vastaisessa taistelussa.


title: Tasuku Honjo

text: Honjo oli vuodet 1996–2000 ja 2002–2004 Kioton yliopiston lääketieteen laitoksen johtaja. Hän eläköityi vuonna 2005 emeritusprofessoriksi. Hän on toiminut tämänkin jälkeen vierailevana professorina ja ollut 2012–2017 Shizuokan prefektuurin yliopistojen johtokunnan puheenjohtajana.


title: Tasuku Honjo

text: Honjo on saanut urallaan useita merkittäviä palkintoja. Japanin akatemian keisarillisen palkinnon hän sai 1996, Japanin akatemian tiedepalkinnon 1996, Robert Koch -palkinnon 2012, Tang-palkinnon 2014 ja Kioto-palkinnon 2016. Nobelin fysiologian tai lääketieteen palkinnon Honjo jakoi vuonna 2018 James P. Allisonin kanssa. He ovat molemmat keksineet, miten ihmisen immuunijärjestelmän saa torjumaan syöpää. Honjon löytämän PD-1-proteiinin, joka jarruttaa T-solujen haluja hyökätä syöpäsolujen kimppuun. Proteiinin kohdistuneesta löydöstä saatiin vaikuttavia tuloksia vuonna 2010.


title: Gina Kingsbury

text: Gina Kingsbury (s. 26. marraskuuta 1981 Uranium City, Saskatchewan) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kaksissa olympialaisissa ja voitti molemmissa kultaa. Maailmanmestaruuskilpailuissa hän pelasi kuusi kertaa ja voitti niissä kolme kultamitalia.


title: Gina Kingsbury

text: Kingsbury voitti WWHL-liigan mestaruuden Calgary Oval X-Tremen joukkueessa vuosina 2007 ja 2008.


title: Laajasalon opisto

text: Laajasalon opisto on Helsingissä sijaitseva kristilliseltä arvopohjalta toimiva kansanopisto. Opisto sijaitsee Laajasalon kaupunginosassa.


title: Laajasalon opisto

text: Opisto on perustettu Helsingin Sörnäisissä 1.11.1907.


title: Laajasalon opisto

text: Laajasalon opisto, toiselta nimeltään Helsingin kristillinen opisto, tarjoaa useita viestinnän, taiteen ja yhteiskunnallisen alan kursseja sekä eri alojen lyhytkursseja. Opistossa voi suorittaa radio- ja urheilutoimittajan ammattitutkinnon.


Laajasalon opisto


title: Raismes

text:
Raismes on kunta Pohjois-Ranskassa Nordin departementissa Hauts-de-Francen alueella. Se sijaitsee noin 5 kilometriä Valenciennestä luoteeseen.
Raismes oli aikanaan tärkeä kaivoskaupunki. Vuonna 1754 markiisi de Cernay, Seigneur de Raismes, perusti kaupungin ensimmäisen kaivosyhtiön. Vuonna 1841 perustettiin Vicoignen kaivosyhtiö ("Compagnie des mines de Vicoigne"), joka alkoi hyödyntää alueen hiilivarantoja. Vuonna 1881 kaupunkiin perustettiin konepajayhtiö Société Franco-Belge, jossa valmistettiin rautatiekalustoa. Raismes kuuluu Nord-Pas-de-Calais’n kaivosalueeseen, joka on Unescon maailmanperintökohde.


title: Sarah Vaillancourt

text: Sarah Vaillancourt (s. 8. toukokuuta 1985 Fleurimont, Quebec) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kaksissa olympialaisissa ja voitti molemmissa kultaa. Maailmanmestaruuskilpailuissa hän pelasi kuusi kertaa ja voitti yhden maailmanmestaruuden.


title: Sarah Vaillancourt

text: Vaillancourt voitti CWHL-liigan mestaruuden Montreal Starsin joukkueessa vuosina 2011 ja 2012. Vuonna 2011 hänet valittiin Clarkson Cupin arvokkaimmaksi pelaajaksi. Yliopistovuosinaan hän pelasi Harvardin yliopiston joukkueessa.


title: Suomen urheilu 1951

text: Suomen urheilu 1951 käsittelee vuoden 1951 merkittäviä uutisia ja tapahtumia suomalaisessa urheilussa.


title: Suomen urheilu 1951

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1951

text: Erillisellä naisten listalla kuusi parasta olivat:


title: James P. Allison

text: James Patrick Allison (s. 7. elokuuta 1948 Alice, Texas, Yhdysvallat) on yhdysvaltalainen immunologi, joka on tutkinut T-solujen proteiineja. Hän on havainnut CTLA-4-proteiinin hillitsevän T-solujen toimintaa ja sen estämisen saavan immuunijärjestelmän hyökkäämään syöpäsolujen kimppuun. Allison sai vuonna 2018 Nobelin fysiologian tai lääketieteen palkinnon.


title: James P. Allison

text: James Allison syntyi Texasin Alicessa. Hänen isänsä Albert oli silmä-, korva-, nenä- ja kurkkusairauksiin erikoistunut lääkäri ja hänen äitinsä Constance kotiäiti. Jamesilla oli kaksi isoveljeä. Constance Allison kuoli lymfoomaan, kun James oli 11-vuotias. Jamesista kasvoi osittain äitinsä menetyksen takia itsenäinen teini. Hän joutui usein pärjäämään yksinään, sillä Albert-isä oli usein poissa, sillä hän toimi ilmavoimien lentokirurgina.


title: James P. Allison

text: James Allison kiinostui luonnontieteistä, kun hän oli 13-vuotias. Hän osallistui 15-vuotiaana Yhdysvaltain kansallisen tiedesäätiön järjestämään ohjelmaan. Siellä hän innostui biologiasta kasvitieteilijä Irwin Spearin opetuksen ansiosta.


title: James P. Allison

text: Allison aloitti vuonna 1965 opiskelun Texasin yliopistossa, Austinissa. Hän suuntautui alkujaan lääketieteeseen, mutta hän vaihtoi pian luonnontieteisiin. Allison suoritti vuonna 1969 alemman korkeakoulututkinnon, ja sen jälkeen aloitti väitöskirjatutkimuksen biokemiassa. Tohtoriksi hän valmistui vuonna 1973.


title: James P. Allison

text: Väitöskirjan jälkeistä tutkimusta Allison teki vuosina 1974–1977 Scripps Research Institutessa. Vuodet 1977–1984 hän toimi Texasin yliopiston MD Anderson -syöpäkeskuksen apulaisprofessorina. Allison oli 1970-luvun aikana kinnostunut immunijärjestelmän T-soluista, jotka auttavat kehoa puolustautumaan tunkeilijoilta. Allison ryhmineen löysi vuonna 1982 ensimmäisen proteiinin T-solun pinnalta.


title: James P. Allison

text: Allison lähti vuonna 1985 Kalifornian Berkeleyn yliopistoon. Siellä hän toimi immunologian professorina ja Cancer Research Laboratoryn johtajana. Allisonin ryhmät tekivät 1990-luvulla useita merkittäviä tutkimustuloksia. Ryhmä osoitti vuonna 1992, että T-solut tarvitsivat toisen molekyylisignaalin CD28-proteiinilta toimiakseen täysin. Kaksi vuotta myöhemmin Allison havaitsi CTLA-4-reseptorin. Sen huomattiin jarruttavan T-solujen toimintaa. Allison kehitti sille vasta-aineen, joka voisi estää proteiinin jarruttavan vaikutuksen ja siten saada T-solut hyökkäämään syöpäsolujen kimppuun.


title: James P. Allison

text: Allison aloitti vuonna 2006 Memorial Sloan Kettering Cancer Centerin johtajana. Vuosina 2004–2012 hän toimi myös Weill Cornell Medicinen professorina. Vuonna 2012 hän aloitti MD Anderson -syöpäkeskuksen immunologian osaston johtajana.


title: Papinkaulus

text: Papinkaulus on pappien käyttämä viran tunnus. Lähtökohtaisesti papin on käytettävä papinkaulusta ollessaan virkatehtävässä. Kauluksia on useita erilaisia, mutta yleensä papinkauluksella tarkoitetaan valkoista pantaa kaulan kohdalla.


title: Suomen urheilu 1952

text: Suomen urheilu 1952 käsittelee vuoden 1952 merkittäviä uutisia ja tapahtumia suomalaisessa urheilussa.


title: Suomen urheilu 1952


title: Suomen urheilu 1952


title: Nathan Brooks

text: Nathan Eugene ”Nate” Brooks (s. 4. elokuuta 1933 Cleveland, Ohio) on yhdysvaltalainen kilpauransa päättänyt nyrkkeilijä ja olympiavoittaja.


title: Nathan Brooks

text: Brooks voitti 18-vuotiaana 51 kilogramman painoluokassa olympiakultaa Helsingissä 1952, missä hän voitti kaikki viisi vastustajaansa, ensimmäisellä kierroksella isäntämaan Risto Luukkosen. Loppuottelussa hän voitti saksalaisen Edgar Baselin.


title: Luettelo Pohjois-Amerikan aavikoista

text: Tämä on luettelo Pohjois-Amerikan aavikoista. Suurin osa Pohjois-Amerikan mantereen aavikoista sijaitsee maanosan länsilaidalla Kalliovuorten ja Sierra Madre Orientalin välissä.


title: Luettelo Pohjois-Amerikan aavikoista

text: Seuraavassa on kolme suurta kuumaa ja kuivaa aavikkoa Pohjois-Amerikassa, kaikki sijaitsevat Lounais-Yhdysvalloissa ja Pohjois-Meksikossa.


title: Luettelo Pohjois-Amerikan aavikoista

text: Chihuahuan aavikko on suurin kuuma aavikko Pohjois-Amerikassa, joka sijaitsee Lounais-Yhdysvalloissa ja Pohjois-Meksikossa. Sen kokonaispinta-ala on 360 000 neliökilometriä.


title: Luettelo Pohjois-Amerikan aavikoista

text: Sonoran aavikko on aavikko, joka sijaitsee Lounais-Yhdysvalloissa ja Luoteis-Meksikossa. Se on toiseksi suurin kuuma aavikko Pohjois-Amerikassa. Sen kokonaispinta-ala on 310 000 neliökilometriä.


title: Luettelo Pohjois-Amerikan aavikoista

text: Mojaven aavikko on kuumin aavikko Pohjois-Amerikassa, joka sijaitsee pääasiassa Kaakkois-Kaliforniassa. Sen kokonaispinta-ala on 57 000 neliökilometriä.


title: Luettelo Pohjois-Amerikan aavikoista

text: Suurin kylmä aavikko on Great Basinin aavikko.


title: Luettelo Pohjois-Amerikan aavikoista

text: Lista pohjoisesta etelään.


title: Julian Roosevelt

text: Julian Kean Roosevelt (14. marraskuuta 1924 New York, New York – 28. maaliskuuta 1986 Manhasset, New York) oli yhdysvaltalainen kilpapurjehtija ja olympiavoittaja.


title: Julian Roosevelt

text: Roosevelt voitti 6mR-veneluokassa olympiakultaa Helsingissä 1952. Hän kilpaili myös Lontoon kesäolympialaisissa 1948. Roosevelt kuoli 61-vuotiaana maksasyöpään.


title: Small Planet Airlines

text: Small Planet Airlines oli Liettualainen charter lentoyhtiö. Yhtiö operoi lentoja esimerkiksi Euroopassa ja Aasiassa. Yhtiö perustettiin 2008. Yhtiön toiminta päättyi 28. marraskuuta 2018, kun Liettuan ilmailuviranomainen perui yhtiön lentoluvat ja yhtiön seitsemän Airbus-konetta jäivät sen myötä maahan.


title: Small Planet Airlines

text:
Yhtiö operoi charter lentoja. Suomesta yhtiö operoi maakuntakentiltä, esimerkiksi Lappeenrannasta ja Porista. Yhtiö myös vastasi syksyllä 2018 Primera Airin konkurssin takia lentämättä jääneistä lennoista.
Yhtiön laivastoon kuului lokakuussa 2018 29 lentokonetta. Laivaston keski-ikä oli tuolloin 14 vuotta.


title: John Morgan

text: John Adams Morgan (s. 17. syyskuuta 1930 Oyster Bay, New York) on yhdysvaltalainen liikemies ja kilpauransa päättänyt purjehduksen olympiavoittaja.


title: John Morgan

text: Morgan voitti 6mR-veneluokassa olympiakultaa Helsingissä 1952.


title: John Morgan

text: Morganin isoisä oli J. P. Morgan. Äitinsä puolelta hän on Yhdysvaltain presidenttien John Adamsin ja John Quincy Adamsin jälkeläinen.


title: SMS Tb 82F

text: SMS Tb 82F oli Itävalta-Unkarin laivaston Tb 82F -luokan torpedovene. Alus luovutettiin 1920 Versailles’n rauhansopimuksen mukaisesti Romanialle, joka nimesi sen "NMS Nălucaksi".


title: SMS Tb 82F

text: Itävalta-Unkarin laivasto tilasi aluksen Danubiukselta Porto Réstä, missä köli laskettiin 30. lokakuuta 1913. Alus laskettiin vesille 11. elokuuta 1914 nimellä "SMS Tb 82F" ja valmistui 16. elokuuta 1916.


title: SMS Tb 82F

text: "SMS Tb 83F" luovutettiin Romanialle 1920. Vuonna 1939 aluksen toinen 66 millimetrin tykki vaihdettiin 37 millimetrin tykkiin ja keskilaivaan asennettiin 20 millimetrin tykki. Toisen maailmansodan aikana alukselle asennettiin pääaseiksi kaksi 88 millimetrin tykkiä ja niiden lisäksi kaksi 20 millimetrin tykkiä, mutta torpedoputket jouduttiin poistamaan. Aluksen etukannen tykki poistettiin myöhemmin ja se korvattiin 20 millimetrin tykillä ja konekiväärillä. Alus palveli sodan aikana saattuetehtävissä 1941-1942 Mustanmeren länsirannikolla sekä Krimillä. Toisinaan alus suojasi miinoitusoperaatioita.


title: SMS Tb 82F

text: Alus upotettiin 20. elokuuta 1944.


title: SMS Tb 85F

text: SMS Tb 85F oli Itävalta-Unkarin laivaston Tb 82F -luokan torpedovene. Alus myytiin 1920 Portugalin laivastolle, joka nimesi sen "NRP Zêzereksi".


title: SMS Tb 85F

text: Itävalta-Unkarin laivasto tilasi aluksen Danubiukselta, missä köli laskettiin 7. tammikuuta 1914. Alus laskettiin vesille 5. joulukuuta ja valmistui 19. joulukuuta 1915.


title: SMS Tb 85F

text: Alus myytiin 1920 Portugalille, joka liitti sen laivastoonsa nimellä "NRP Zêzere". Alus tuhoutui siirron aikana 29. joulukuuta 1921.


title: SMS Tb 86F

text: SMS Tb 86F oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen "NRP Aveksi".


title: SMS Tb 86F

text: Itävalta-Unkarin laivasto tilasi aluksen Danubiuksen telakalta Porto Réstä, missä köli laskettiin 26. tammikuuta 1914. Alus laskettiin vesille 19. joulukuuta 1914. Italian liityttyä ensimmäiseen maailmansotaan alus hinattiin Porto Réstä Pulaan, missä se voitiin viimeistellä sotatoimien häiritsemättä. Siirron aiheuttaman viivästyksen vuoksi alus valmistui vasta 23. toukokuuta 1916.


title: SMS Tb 86F

text: Vuonna 1917 aluksen toinen 6,6 senttimetrin tykki korvattiin 6,6 senttimetrin ilmatorjuntatykillä. Alus myytiin 1920 Portugalille, joka liitti sen laivastoonsa nimellä "NRP Ave".


title: SMS Tb 86F

text: Alus haaksirikkoutui 1940.


title: SMS Tb 88F

text: SMS Tb 88F oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen "NRP Cávadoksi".


title: SMS Tb 88F

text: Itävalta-Unkarin laivasto tilasi aluksen Danubiukselta, missä köli laskettiin 7. maaliskuuta 1914. Alus laskettiin vesille 24. huhtikuuta 1915 ja valmistui 30. marraskuuta.


title: SMS Tb 88F

text: Alus myytiin 1920 Portugalille, joka liitti sen laivastoonsa nimellä "NRP Cávado".


title: SMS Tb 88F

text: Alus haaksirikkoutui 29. joulukuuta 1921.


title: SMS Tb 89F

text: SMS Tb 89F oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen "NRP Sadoksi".


title: SMS Tb 89F

text: Itävalta-Unkarin laivasto tilasi aluksen Danubiukselta, missä köli laskettiin 13. toukokuuta 1914. Alus laskettiin vesille 12. toukokuuta 1915 ja valmistui 1. maaliskuuta 1916.


title: SMS Tb 89F

text: Alus myytiin 1920 Portugalille, joka liitti sen laivastoonsa nimellä "NRP Sado".


title: SMS Tb 89F

text: Alus poistettiin alusluettelosta 1940.


title: SMS Tb 90F

text: SMS Tb 90F oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen "NRP Liziksi".


title: SMS Tb 90F

text: Itävalta-Unkarin laivasto tilasi aluksen Danubiukselta, missä köli laskettiin 9. syyskuuta 1914. Alus laskettiin vesille 28. toukokuuta 1915 ja valmistui 8. elokuuta 1916.


title: SMS Tb 90F

text: Alus myytiin 1920 Portugalille, joka liitti sen laivastoonsa nimellä "NRP Liz".


title: SMS Tb 90F

text: Alus poistettiin alusluettelosta 1934.


title: SMS Tb 91F

text: SMS Tb 91F oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen "NRP Mondegoksi".


title: SMS Tb 91F

text: Itävalta-Unkarin laivasto tilasi aluksen Danubiukselta, missä köli laskettiin 24. marraskuuta 1914. Alus laskettiin vesille 21. kesäkuuta 1915 ja valmistui 11. heinäkuuta 1916.


title: SMS Tb 91F

text: Alus myytiin 1920 Portugalille, joka liitti sen laivastoonsa nimellä "NRP Mondego".


title: SMS Tb 91F

text: Alus poistettiin alusluettelosta 1938.


title: Allison

text: Allison -nimisiä henkilöitä ovat:


title: Suomen urheilu 1953

text: Suomen urheilu 1953 käsittelee vuoden 1953 merkittäviä uutisia ja tapahtumia suomalaisessa urheilussa.


title: Suomen urheilu 1953

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1953

text: Erillisellä naisten listalla kuusi parasta olivat:


title: Auraprint

text: Auraprint on Turussa toimiva graafisen alan yritysryhmä, joka on nykyisin erikoistunut tuote-etikettien, muiden tarrojen, kilpien ja lääkepakkauskoteloiden valmistukseen. Auraprintin historia juontaa juurensa vuosina 1880–1964 Turussa ilmestyneeseen "Uusi Aura" -sanomalehteen, jonka kirjapaino eriytettiin vuonna 1962 pari vuotta myöhemmin konkurssiin menneestä lehtiyhtiöstä. Auraprint-konserni on vuodesta 2008 lähtien muodostunut yrityksistä Auraprint Oy ja Jaakkoo-Taara Oy.


title: Auraprint

text: Auraprintin historia pohjautuu vuonna 1886 perustettuun kirjapainoon, joka alkoi julkaista "Aura"-lehteä. Myöhemmin lehti jatkoi toimintaansa nimellä "Uusi Aura". Marraskuun manifestin aikoina vuonna 1905 Turun Suomalaisena Kirjapaino- ja Sanomalehtiyhtiönä tunnettu yritys muutti Aurakadun ja Yliopistonkadun kulmaan valmistuneeseen jugendtyyliseen Priman taloon, joka yhä seisoo Turun Kauppatorin kulmalla. Auraprint toimi myöhemmin Iso-Heikkilän Akselintiellä, ja sen nykyinen osoite on Tiemestarinkatu 3 Runosmäessä. Jaakkoo-Taara toimii Turun keskustan lähellä Iso-Heikkilässä, Tukholmankadun ja Ruissalontien kainalossa.


title: Auraprint

text: Vuonna 1954 Auraprint aloitti rullasta irrotettavien ketjulomakkeiden tuotannon, joka kehittyi 1970-luvulla silloisessa automaattisessa tietojenkäsittelyssä tarvittujen atk-lomakkeiden tuotantoon. Auraprint tunnettiinkin pitkään lomakkeiden tekijänä, kunnes vuonna 1987 aloitettiin rullatarratuotanto, johon yrityksen nykyinen toiminta perustuu.


title: Auraprint

text: 1990-luvulla Auraprint laajentui tuotemerkintäpalveluissa yritysostojen avulla. Se osti helsinkiläisen Paragon Tarran, turkulaisen Jaakkoo-Taaran ja lietolaisen Painoprisman. 2000-luvulla Auraprint laajeni kilpibisnekseen ostamalla Suomen Turvakilvet Oy:n.


title: Skjöldunga saga

text: Vaikka *"Skjöldunga saga" on jo kadonnut, saagan alkuperäinen sisältö on voitu osittain rekonstruoida muiden lähteiden avulla. Saagan sisältö tunnetaan osittain islantilaisen oppineen Arngrímur Jónssonin 1500-luvun loppupuolella tekemän latinankielisen, alkuperäistä tekstiä mukailevan käännöksen "Rerum Danicarum fragmenta" perusteella. Arngrímurilla on ollut käytössään jokin *"Skjöldunga sagan" käsikirjoitus, joka ei oletettavasti kuitenkaan ole ollut täydellinen. Toinen *"Skjöldunga sagan" sisältöä säilyttänyt tekstiosa Arngrímurin laatimissa käsikirjoituksissa, "Ad Catalogum Regum Sveciæ annotanda" ("Svíakonungatal Arngríms lærða", suom. ”Arngrímr Oppineen luettelo svealaisista kuninkaista”), sisältää sekin katkelman saagan sisällöstä.


title: Skjöldunga saga

text: Arngrímurin käännöksen lisäksi osia saagasta on säilynyt myös muissa saagalähteissä, kuten "Jómin viikinkien saagassa", pitemmässä kuningas Olavi Tryggvenpojasta kertovassa saagassa (isl. "Óláfs saga Tryggvasonar en mesta", 1300-l.), sekä Snorri Sturlusonin laatimaksi oletetussa "Heimskringlassa" ja sen aloittavassa osiossa "Ynglinga saga" kuten myös Proosa-Eddassa. *"Skjöldunga saga" on todennäköisesti toiminut lähteenä myös tanskalaisen kuningas Knútr Suuren (isl. "Knútr inn ríki") jälkeläisistä kertovalle "Knýtlinga sagalle". On myös katsottu, että muinaissaagat "Hrólfr Riu’un saaga" ja "Ragnarrin poikien tarina" juontuisivat osittain *"Skjöldunga sagasta", kuten myös 1400-luvulla laadittu "rímur"-runo "Bjarkarímur". Vain osittain säilyneen tekstin "Sögubrot af nokkrum fornkonungum" on katsottu olevan katkelma *"Skjöldunga sagan" nuoremmasta, 1200-luvulla laaditusta versiosta. Tutkijoiden näkemyksen mukaan tämä "Sögubrot" muistuttaa tyylillisesti enemmän muinaissaagoja. *"Skjöldunga saagaa" on kuitenkin useissa yhteyksissä pidetty muiden kuningassaagojen tavoin vähemmän viihdyttävänä ja historiallisempana kuin muinaissaagat.


title: Skjöldunga saga

text: Edellä mainittujen lisäksi 1300-luvulta peräisin oleva käsikirjoitus AM 764 4to sisältää Skandinavian myyttistä asutushistoriaa kuvaavan luvun, jonka katsotaan juontuvan *"Skjöldunga sagasta". Kyseinen teksti, joka tunnetaan nimellä "Upphaf allra frásagna" sen aloittavien sanojen mukaan (”"Upphaf allra frásagna í norrænni tungu" […]”), kuvaa aasa-jumalien saapumista Skandinaviaan ja Óðinn-jumalan jälkeläisiä, Skjöldriä, Friðleifriä ja Rauha-Fróðia (isl. "Frið-Fróði").


title: Skjöldunga saga

text: "Skjöldunga sagan" kirjoittajasta ei ole varmaa tietoa, mutta kyseinen saaga on usein yhdistetty merkittävään 1100–1200-luvun Islannissa vaikuttaneeseen, eteläislantilaisen Oddin tilan omistaneeseen Oddaverjar-sukuun. *"Skjöldunga sagan" kirjoittaja on käyttänyt lähteenään muinaisista Oddin miesten esi-isistä kertovaa sukupuuluetteloa, jonka mukaan Oddaverjar-suvun juuret ulottuivat muinaisiin tanskalaisiin kuninkaisiin eli Skjöldungar-sukuun. Kyseisen sukupuun alkuperäisenä kirjoittajana jotkut tutkijat ovat pitäneet islantilaisen historiankirjoituksen isää Sæmundr Viisasta (isl. "inn fróði" Sigfússon). Sen lisäksi kirjoittaja on myös tuntenut suullista kertomusperinnettä sekä runoutta, kuten "Bjarkamálin" sekä eddarunot "Grotti-laulu" (isl. "Grottasöngr") ja "Rigrin runo" (isl. "Rígsþula"). *"Skjöldunga saagan" mahdollisena kirjoittajana on pidetty islantilaista piispa Páll Jónssonia (1155–1211), joka kuului itsekin Oddaverjar-sukuun.


title: Skjöldunga saga

text: Kansankielinen *"Skjöldunga saga" on kirjoitettu samoihin aikoihin tai hieman sen jälkeen kun Tanskassa kirjoitettiin latinakielisiä historianteoksia: Sven Aggesen kirjoitti lyhyen tanskalaisten kuninkaiden historiansa "Brevis historia regum Dacie" 1190-luvulla ja Saxo Grammaticus tanskalaisten historian "Gesta Danorum" 1200-luvun paikkeilla. On pidetty mahdollisena, että *"Skjöldunga sagan" oletettu kirjoittaja Páll Jónsson olisi tavannut Saxon tämän oleskellessa ja kirjoittaessa "Gesta Danorum" -teostaan Lundissa. Vaikka Islannin kirkko oli tuolloin jo Nidarosin (Trondheim) arkkipiispan alainen, Páll vihittiin Skálholtin piispaksi vuonna 1195 Lundissa, koska norjalaiset arkkipiispat joutuivat olemaan siellä maanpaossa vuosien 1190–1202 välisenä aikana eli kuningas Sverrir Sigurðarsonin valtakaudella. *"Skjöldunga sagan" ja "Gesta Danorumin" välillä on selviä yhteyksiä, mutta ei olla täysin varmoja siitä, kumpi teoksista on varhaisempi ja kumpi niistä on ollut vaikutteiden lähde ja kumpi taas vastaanottaja. Joka tapauksessa Saxo itse mainitsee islantilaisista lähteistään, jotka ovat voineet olla sekä kirjallisia että suullisia.


title: Skjöldunga saga

text: Jotkut tutkijat ovat pitäneet mahdollisena, että *"Skjöldunga sagan" kirjoittaja sai innoituksen saagansa kirjoittamiseen Britteinsaarilta tulleiden vaikutteiden kautta, kun Geoffrey Monmouthilaisen teos "Historia regum Britanniae" opittiin tuntemaan Islannissa. Kyseinen teos käännettiin 1200-luvun tienoilla ja tunnettiin nimellä "Breta sögur". Edellä mainitun piispa Páll Jónssonin tiedetään nuorempana opiskelleen Britteinsaarilla, Lincolnissa, minkä vuoksi on pidetty mahdollisena, että Geoffreyn teos olisi tullut tutuksi islantilaisten keskuudessa jo tuolloin.


title: Eevi Ihalainen

text: Eevi Ihalainen (s. 7. joulukuuta 1999 Lappeenranta) on suomalainen kauneuskilpailija ja Miss Suomi -kilpailun ensimmäinen perintöprinsessa vuodelta 2018. Miss Suomi -sijoituksensa myötä Ihalainen osallistunee Suomen edustajana Miss Maailma -kilpailuun.


title: Eevi Ihalainen

text: Ihalainen kirjoitti ylioppilaaksi Lappeenrannan Lyseon lukiosta keväällä 2018.


title: Soma (jumala)

text: Soma (Sanskrit: सोम) merkitsee Kuuta ja Hindu-mytologian lääke-jumalaa. Puraanisessa mytologiassa, Soma on kuujumala. Joisakkin intialaisissa teksteissä, Soma on Apsaran nimi.


title: Soma (jumala)

text: Chandra, Indu, Atrisuta, Sachin, Taradhipa ja Nishakara ovat synonyymejä Somalle.


title: Chandra

text: Chandra (Sanskrit: चन्द्र) on kuujumala ja yksi yhdeksästä planeetasta (Navagraha) hindulaisuudessa. "Soma" on synonyyminen Chandralle. Toisia nimiä ovat Indu, Atrisuta, Sachin, Taradhipa ja Nishakara.


title: Chandra

text: Häntä kuvataan nuorena ja kauniina ja pitäen nuijaa ja lootusta käsissään. Hindulaisessa mytologiassa, Chandra on Budhan (Merkuriuksen) isä.


title: Altstadt Spandaun metroasema

text: Altstadt Spandaun metroasema on yksi Berliinin metron linjan U7 asemista. Asema sijaitsee Spandaun kaupunginosassa Berliinissä Spandaun vanhankaupungin alueella. Asema on avattu 1.10.1984, kun linjaa laajennettiin Rohrdammin metroasemalta Rathaus Spandauhun asti. Rathaus Spandausta lähdettäessä Altstadt Spandau on heti seuraava metroasema. Seuraava asema on Zitadelle. Asemalla ei ole hissejä. Raiteelta 1 kulkevat junat Rudowiin ja raiteelta 2 Rathaus Spandaulle.


title: Half-Earth

text: Half-Earth on E. O. Wilsonin kirjoittama vuonna 2016 ilmestynyt evoluutiota käsittelevä kirja. Kirja rakentuu teorialle, jonka esitti aiemmin George C. Williams kirjassaan "Adaptation and Natural Selection". Dawkins käyttää termiä "geenin itsekkyys" kuvaamaan geenikeskeistä evoluutionäkemystä vastakäsityksenä organismiin keskittyvälle evoluutionäkemykselle. Geenikeskeisestä näkemyksestä seuraa, että mitä läheisempää sukua kaksi yksilöä ovat toisilleen sitä järkevämpää (geenien tasolla) on käyttäytyä epäitsekkäästi. Tämän vuoksi konsepti on erityisen hyvä monien altruismin muotojen selittämisessä.


title: Half-Earth

text: Kirjassa Dawkins esittää myös termin "meemi", joka on vastaava ihmisen kulttuurievoluutionn yksikkö kuin geeni on eliölajien evoluution yksikkö, tosin hieman eri tavalla. Memetiikasta on tullut monien tutkimusten kohde kirjan julkaisun jälkeen.


title: Euroopan kuurosokeiden päivä

text: Euroopan kuurosokeiden päivää vietetään 22. lokakuuta. Kyseinen päivä on Euroopan Kuurosokeiden Liiton (EDbU) perustamispäivä. Liitto perustettiin vuonna 2003 Fredericiassa, Tanskassa.


title: Euroopan kuurosokeiden päivä

text: Nykyisin EdBU:lla on varsinaisia jäsenjärjestöjä yhteensä 20 eri maasta. Nämä ovat Belgia, Bulgaria, Englanti, Espanja, Islanti, Italia, Kazakstan, Kroatia, Norja, Puola, Ranska, Ruotsi, Saksa, Sveitsi, Slovenia, Suomi, Tanska, Tshekki, Unkari ja Venäjä.


title: Kysy kirjastonhoitajalta

text: Kysy kirjastonhoitajalta on suomalaisten kirjastojen yhteinen palvelu. Mukana on kaupungin- ja kunnankirjastoja, erikoiskirjastoja ja tietopalveluryhmiä. Lista vastaajakirjastoista löytyy sivulta Vastaajakirjastot. Yleiset kirjastot ovat mukana maantieteellisesti koko Suomen alueelta Lapista etelään saakka. Mukana on myös erikoisaiheisiin erikoistuneita kirjastoja ja ryhmiä, esimerkiksi Eduskunnan kirjasto, musiikkikirjastovastaajat, Geologian tutkimuslaitoksen kirjasto. Vastaajakirjastoja on palvelussa yli 70 ja vastaajia yli 200 vuosittain. Kysymyksiä tulee palveluun kaikista aiheista.


title: Kysy kirjastonhoitajalta

text:
Kysy kirjastonhoitajalta -palvelussa on vastattu kysymyksiin vuodesta 1999. Kysymykset vastauksineen on tallennettu suurelta osin julkiseen arkistoon, jossa niitä voi käydä lukemassa. Vastauksia on luettavissa lähes 40 000.
Vastausarkiston ajatuksena on tuoda tieto helposti myös muiden tiedontarvitsijoiden käyttöön. Siksi valmiita vastauksia voi selailla eri tavoin (uusimmat ensin, luetuimmat, peukutetuimmat, eniten kommentoidut). Tarjolla on haku ja sanalistaus, johon kerääntyvät asiasanat, joilla kysymys- ja vastausparit kuvaillaan.


title: Kysy kirjastonhoitajalta

text: Kysy kirjastonhoitajalta -palvelu kuuluu osana Kirjastot.fi-palveluihin. Kirjastot.fi tuottaa verkkopalveluita kaikkien suomalaisten kirjastojen käyttöön. Kirjastot.fi-palvelukonaisuus on opetus- ja kulttuuriministeriön rahoittama. Kirjastot.fi vastaa Kysy kirjastonhoitajalta -palvelun tekniikasta ja sisällön valvonnasta sekä vastaamisen organisoinnista, mutta kirjastojen työntekijät hoitavat kysymyksiin vastaamisen.


title: Kysy kirjastonhoitajalta

text: Kysy kirjastonhoitajalta toimii kolmella kielellä, suomeksi, ruotsiksi ja englanniksi. Vastauksia löytyy arkistosta toki muillakin kielillä italiasta saamen kielelle.


title: Kysy kirjastonhoitajalta

text: Kysy kirjastonhoitajalta -palvelun ydinajatuksena on tuoda tieto, sen etsiminen ja löytyminen kaikkien saavutettaville. Perustehtävä on viitata lähteisiin ja näin kertoa tiedonetsijälle, mistä kannattaa etsiä ja mikä on luotettava lähde. Kysymyksiin pyritään vastaamaan kolmen arkipäivän sisällä.


title: Xochipili

text: Xochipili oli taiteen, pelien, kauneuden, tanssin, kukkien ja laulun jumala Asteekkien mytologiassa. Hänen vaimonsa oli ihminen nimeltä Mayahuel ja hänen kaksoissisko Xochiquetzal. Hän oli myöskin homoseksuaalisuuden ja mies-prostituution suojelija.


title: Ford EXP

text: Ford EXP on Fordin vuosina 1981–1988 valmistama coupé-korinen automalli, joka perustuu tekniikaltaan pohjoisamerikkalaiseen Ford Escortiin. Sitä myytiin lyhyen aikaa myös nimellä Mercury LN7. Mallin seuraajaksi tuli Ford Probe.


title: Ford EXP

text: Moottorina oli aluksi sama 1,6-litrainen (70 hv) kuin Escortissa. Se ei antanut kummoista suorituskykyä, etenkin kun EXP oli noin 90 kiloa Escortia painavampi. Keväällä 1982 tuli saataville 80-hevosvoimainen versio, josta vuonna 1983 esiteltiin lisäksi 88-hevosvoimainen ruiskutusversio. Mercury LN7:n tuotanto päättyi kesällä 1983 alhaisten myyntilukujen vuoksi.


title: Ford EXP

text: Vuonna 1984 esiteltiin EXP Turbo, jossa moottorin teho oli 122 hevosvoimaa.


title: Ford EXP

text: EXP koki vuonna 1985 kasvojenkohotuksen, jossa sitä nykyaikaistettiin muun muassa uusilla ajovaloilla, etusäleiköllä ja puskureilla. Uutena moottorina oli 1,9-litrainen (90/106 hv), jonka suurempitehoisen version teho nousi 115 hevosvoimaan vuonna 1987.


title: Coyolxauhqui

text: Coyolxauhqui oli Coatlicuen ja Mixcoatlin tytär. Hän oli Centzonhuītznāhuanien johtaja. Hän hyökkäsi hänen velien kanssa heidän äitinsä, Coatlicuen, kimppuun kun he saivat kuulla että hän oli raskaana.


title: Limitys

text: Limitys eli sitomus tarkoittaa muurauksessa tiilien tai rakennuskivien limittäistä asettelua siten, että ylempi tiili tai kivi peittää alempien tiilien tai kivien välisen saumakohdan.


title: Limitys

text: Tiiltä sanotaan "juoksutiileksi", jos sen pisin sivu on muurin suuntainen, ja "sidetiileksi", jos se on asetettu muurin suuntaan nähden poikittain. Yleensä limityksissä on osa tiilistä säännöllisissä järjestyksessä asetettu juoksutiiliksi, osa sidetiiliksi. Sidetiiliä käytetään, koska tiiliseinä yleensä tehdään vähintään kahden tiilen paksuiseksi, ja tällöin niiden tehtävänä on lujittaa rakennetta sitomalla sisäkkäiset tiilikerrat toisiinsa. Jos jossakin tiilikerroksessa on ainoastaan juoksutiiliä, sitä sanotaan "juoksukerrokseksi". Jos taas ainakin osa tiilistä on sidetiilinä, on kyseessä "pääkerros", ja jos kaikki tiilet ovat sidetiiliä, on kyseessä "sidekerros".


title: Limitys

text: Käytössä on eri aikoina ja eri maissa ollut joukko erilaisia limitystapoja, jotka poikkeavat toisistaan siinä, millä tavoin juoksu- ja sidetiilet on aseteltu toisiinsa nähden. Niiden kehittymiseen ovat vaikuttaneet sekä rakennustekniset kestävyysnäkökohdat että esteettiset syyt. Useimmissa limityksissä osa tiilistä on juoksu- ja osa sidetiilinä. Poikkeuksena ovat "juoksulimitys", jossa kaikki tiilet ovat juoksutiilinä, ja "sidelimitys", jossa kaikki tiilet ovat sidetiilinä.


title: Limitys

text: Tiili on 1950-luvulta lähtien pitkälti menettänyt aikaisemman keskeisen merkityksensä kantavien rakenteiden rakennusmateriaalina. Sitä käytetään kuitenkin edelleen varsin yleisesti kestävänä julkisivumateriaalina, mutta tällöin tavallisimmin betonista rakennettu seinä vain peitetään tiiliverhouksella. Sidetiiliä ei tällöin käytetä, vaan tiilet asetetaan seinän pituussuuntaan soveltaen juoksulimityksestä, usein myös "votsiksi", joissa pystysuorat saumat ovat jokaisessa tiilikerroksessa samalla kohdalla. Muilla limityksillä on pääasiassa rakennushistoriallista merkitystä, ja niitä esiintyy enimmäkseen vanhemmissa rakennuksissa.


title: Limitys

text: Jos seinän kaikki tiilet on asetettu seinän suuntaisiksi, on kyseessä juoksulimitys. Tällöin jokaisesta tiilestä on näkyvissä sen pitkä sivu. Tavallisimmin ylemmässä tiilikerroksessa tiilien väliset saumat asetetaan lähinnä alemmassa kerroksessa olevien tiilien puolenvälin kohdalle.


title: Limitys

text: Koska juoksulimityksessä ei ole sidetiiliä, se tulee kysymykseen vain ohuissa tiiliseinissä, jotka ovat vain yhden tiilen paksuisia ja jotka eivät toimi kantavina rakenteina. Sellaisia sanotaan 1/2-kiven muureiksi. Nykyisin juoksulimitystä käytetään usein, kun betoniseinä peitetään vain ulkopinnalta tiilillä.


title: Limitys

text: Matemaattisesti juoksulimitys kuuluu symmetrialuokkaan cmm.


title: Limitys

text: Juoksulimityksestä on käytössä myös muunnelmia, jossa ylemmän kerroksen tiilien väliset saumakohdat eivät ole alemman kerroksen tiilien puolivälin kohdalla vaan esimerkiksi tiilen pituuden kolmas- tai neljäsosan päässä alemman kerroksen tiilien päästä. Sellaisia sanotaan juoksulimitykseksi 1/3 tai 1/4 kiven "etenemällä" taikka "vaihtelevalla etenemällä", mikäli joka toisessa tiilikerroksessa saumat ovat samalla kohdalla.


title: Limitys

text: Sidelimitys on limitys, jossa kaikki tiilet on asetettu seinän pituussuuntaan nähden poikittain.


title: Limitys

text: Vuorolimityksessä (), jota kansanomaisesti on sanottu myös "plokiksi", joka toinen tiilikerros on juoksukerros, joka toinen sidekerros. Siinä kaikkien juoksukivikerrosten pystysaumat ovat samalla kohdalla. Sitä sanotaan myös englantilaiseksi limitykseksi.


title: Limitys

text: Vuoro- ja ristilimitys yleistyivät uudella ajalla, ja ne syrjäyttivät keskiajalla enimmäkseen käytetyn munkkilimityksen. Niitä kutsutaan yhteisellä nimellä myös "renessanssilimityksiksi".


title: Limitys

text: Myös ristilimityksessä joka toinen tiilikerros on juoksukerros, joka toinen sidekerros. Toisin kuin vuorolimityksessä, siinä kuitenkin vain joka toisen juoksukivikerroksen pystysaumat ovat samalla kohdalla. Kansanomaisesti se tunnetaan myös nimellä "kryssi". Sitä pidetään lujempana kuin vuorolimitystä, ja se oli Suomessa 1900-luvun alkupuolella yleisimmin käytetty limitystapa.


title: Limitys

text: Munkkilimitys oli varsinkin keskiajalla yleisin limitystapa, ja myös vanhin Suomessa käytetty. Siinä kussakin tiilikerroksessa on peräkkäin aina kaksi juoksutiiltä ja niiden jälkeen sidetiili.


title: Limitys

text: Limitysten nimet vaihtelevat eri kielissä. Niinpä munkkilimitystä sanotaan saksassa "markilaiseksi" () tai myös "vendiläiseksi" limitykseksi ()., vaikka se ei olekaan sama kuin jäljempänä kuvattu vendiläinen limitys.


title: Limitys

text: Myös vendiläinen limitys on ollut käytössä jo keskiajalla. Siinä kussakin tiilikerroksessa joka toinen näkyvissä oleva tiili on juoksutiili, joka toinen sidetiili. Sitä käytetään varsinkin kahden tiilen paksuisissa muureissa, ja se on hyvin kestävä. Matemaattisesti se kuuluu symmetrialuokkaan cmm.


title: Limitys

text: Vendiläistä limitystä sanotaan joissakin Euroopan maissa myös "flaamilaiseksi limitykseksi" , ). Suomessa vendiläistä limitystä on sanottu myös "puolalaiseksi" tai "goottilaiseksi"., joskin saksassa termillä "Gotischer Verband" on eri merkitys.


title: Limitys

text: Myös siinä limityksessä, jota Saksassa sanotaan puolalaiseksi tai goottilaiseksi, jokaisessa tiilikerroksessa on vuorotellen juoksu- ja sidekivi, mutta toisin kuin vendiläisessä, siinä kaikkien tiilikerrosten sidekivet ovat osittain päällekkäin. Tätä limitystä muistuttaa "sleesialainen limitys", jossa jokaisessa tiilikerroksessa on aina kaksi juoksukiveä rinnakkain ja vain joka kolmantena sidekivi.


title: Limitys

text: Hollantilainen limitys muodostetaan siten, että joka toisessa tiilikerroksessa kaikki tiilet ovat poikittain, kun taas joka toisessa kerroksessa on näkyvissä aina vuorotellen pitkittäin ja poikittain asetettu tiili.


title: Limitys

text: Villiksi limitykseksi kutsutaan limitystapoja, joissa juoksu- ja sidekivet näyttävät olevan toisiinsa nähden satunnaisessa järjestyksessä, vaikka ne todellisuudessa noudattavatkin tarkkoja sääntöjä. Siinäkin saumat, joiden toisella puolella on sidekivi, ovat tiilen pituuden neljäsosan päässä lähimmässä ylemmässä tai alemmassa kerroksessa olevien juoksukivien välisistä saumoista.


title: Limitys

text: Amerikkalaisessa limityksessä suurin osa tiilikerroksista on juoksukerroksia, joista peräkkäiset asetellaan toisiinsa nähden juoksulimityksen tavoin, mutta välissä esimerkiksi joka viides tai joka seitsemäs tiilikerros on sidekerros, jossa tiilet ovat poikittain.


title: Limitys

text: Votsi on asetelma, jossa tiilet on aseteltu päällekkäin siten, että pystysuorat saumat ovat jokaisessa tiilikerroksessa samalla kohdalla ja muodostavat vaakasuorien saumojen kanssa ruudukon. Tarkkaan ottaen votsi ei ole limitys ollenkaan, koska siinä tiilet eivät ole "limittäin", toisin sanoen ylemmät tiilet eivät peitä alempien välisiä saumakohtia. Se ei myöskään ole luja rakennelma eikä kelpaa kantaviin rakenteisiin, vaan sitä voidaan käyttää vain koristelutarkoituksiin, kun betoniseinä halutaan peittää laatoituksella. Tiilten sijasta käytetään nykyisin usein myös keraamisia laattoja. Matemaattisesti votsi kuuluu symmetrialuokkaan cmm.


title: Mercury Topaz

text: Mercury Topaz on Mercuryn vuosina 1983–1994 valmistama ylemmän keskiluokan automalli, joka korvasi Mercury Zephyrin. Se oli ylellisempi versio Ford Temposta, joka perustuu pohjoisamerikkalaiseen Ford Escortiin. Topazin seuraajaksi tuli Mercury Mystique.


title: Mercury Topaz

text: Ensimmäisen sukupolven Topaz esiteltiin sisarmallinsa Ford Tempon kanssa vuonna 1983. Etuvetoisuutensa ansiosta autossa oli suuremmat sisätilat kuin takavetoisessa edeltäjässään Zephyrissä, vaikka ulkomitoiltaan Topaz olikin pienempi. Muotoilultaan mallit edustivat Fordin uutta tyylisuuntaa, joka näkyi myös myöhemmin esitellyssä Ford Tauruksessa.


title: Mercury Topaz

text: Vuonna 1986 Topaz koki kasvojenkohotuksen, jossa uudistettiin sen keulan ja perän ilmeitä. Näkyvin muutos oli uudet ajovaloumpiot. Mallivalikoimaa täydennettiin nelivetoisella versiolla.


title: Mercury Topaz

text: Toisen sukupolven Topaz esiteltiin vuonna 1988. Autoa oli päällisin puolin uudistettu, mutta se perustui edelleen samalle pohjalevylle kuin alkuperäinen malli.


title: Mercury Topaz

text: Nelivetoinen versio poistui mallivuoden 1991 valikoimasta. Vuonna 1992 Topaz koki pienen kasvojenkohotuksen, jossa se sai muun muassa uuden etusäleikön.


title: Vice – vallan oikeat kasvot

text: Vice – vallan oikeat kasvot on vuonna 2018 ensi-iltansa saava elämäkerrallinen draamakomediaelokuva, jonka on käsikirjoittanut ja ohjannut Adam McKay. Se kertoo Yhdysvaltain entisestä varapresidentistä Dick Cheneystä. Cheneyn roolia esittää Christian Bale ja muissa päärooleissa esiintyvät Amy Adams, Steve Carell, Sam Rockwell, Alison Pill ja Jesse Plemons.


title: Vice – vallan oikeat kasvot

text: "Vice" sai ensi-iltansa Yhdysvalloissa 25. joulukuuta 2018. Elokuvan ensi-ilta Suomessa on 22. helmikuuta 2019.


title: Vice – vallan oikeat kasvot

text: Elokuva sai kahdeksan Oscar-ehdokkuutta vuoden 2019 gaalassa muun muassa parhaasta elokuvasta, ohjauksesta, miespääosasta (Bale), naissivuosasta (Adams), miessivuosasta (Rockwell) ja alkuperäisestä käsikirjoituksesta.


title: Vice – vallan oikeat kasvot

text: Christian Bale palkittiin Dick Cheneyn roolistaan parhaan musikaali- tai komediaelokuvan miespääosan Golden Globella.


title: Paizo Publishing

text: Paizo Publishing on yhdysvaltalainen Redmondissa toimipaikkaansa pitävä roolipelikustantaja, joka tunnetaan Pathfinder RPG -pelistä.


title: Paizo Publishing

text: Lisa Stevens perusti Paizon vuonna 2002 jatkaakseen roolipeliaiheisten lehtien julkaisemista, joista Wizards of the Coast oli luopumassa leikatakseen kustannuksiaan.


title: Paizo Publishing

text: Tieteisroolipeli Starfinder Roleplaying Game julkaistiin 17. elokuuta 2017.


title: Hugo Blankett

text: Hugo Frithiof Blankett, ent. Blanquette (5. kesäkuuta 1872 Hämeenlinna – 22. kesäkuuta 1949 Helsinki) oli suomalainen vuori-insinööri ja teollisuusneuvos, joka toimi kauppa- ja teollisuushallituksen ylijohtajana.


title: Hugo Blankett

text: Blankettin vanhemmat olivat Johann Heinrich Christoffer Blanquette ja Marie Louise Salin ja puoliso vuodesta 1898 Bertha Augusta Jung. Blankett valmistui diplomi-insinööriksi Polyteknillisestä opistosta 1894, filosofian kandidaatin ja vuoritutkinnon hän suoritti 1895 ja vuori-insinöörin tutkinnon Tukholmassa 1897. Blankett teki useita opintomatkoja ennen vuosisadan vaihetta ja toimi Putilovin tehtaan teknillisenä johtajana Vitelessä 1898–1900. Suomen Kiviteollisuus -yhtiön johtajana hän työskenteli 1900–1914. Blankett oli vuori-intendentin konttorin vuori-intendentti vuodesta 1914 ja vuodesta 1918 kauppa- ja teollisuushallituksen teollisuusneuvos. Keskusviraston vt. ylijohtajana Blankett toimi 1922–1926. Hän osallistui myös kunnalliselämään Espoossa ja Kauniaisissa. Blankett oli Virkamiesyhdistysten keskusliiton perustajia 1917 ja yhdistyksen hallituksen jäsen 1917–1924, toimien hallituksen varapuheenjohtajana 1923–1924.


title: Ernst Borenius

text: Ernst Theodor Borenius (14. toukokuuta 1858 Porvoo – 23. helmikuuta 1925 Helsinki) oli suomalainen juristi ja pankinjohtaja.


title: Ernst Borenius

text: Ernst Boreniuksen vanhemmat olivat rovasti, tuomiokapitulin asessori Alexander Ferdinand Borenius ja Anna Lovisa Gustava Ehrström ja puoliso vuodesta 1889 Ida Sofia Pesonius (k. 1909). Borenius tuli ylioppilaaksi 1874 Porvoon lyseosta. Hän valmistui filosofian kandidaatiksi 1880 ja lakitieteen kandidaatiksi 1887 ja sai varatuomarin arvon 1889. Borenius toimi asianajajana Helsingissä 1889–1890 ja Tampereella 1898. KOP:n johtokunnan jäsen Borenius oli 1891–1898 ja Tampereen Osake-Pankin pääjohtaja 1898–1918. Helsingin Osakepankin Hyvinkään konttorin johtajaksi Borenius tuli vielä 1920, jäätyään jo eläkkeelle pääjohtajana työstään ja muutettuaan Tampereelta kotikaupunkiinsa Porvooseen.


Unitarian Universalist Church of Arlington on unitaariseurakunta Arlingtonin piirikunnassa Virginiassa. Kansalaisoikeusliikkeen aikana UUCA oli ainoa kirkko Virginiassa, joka kannatti rotuerottelun lopettamista.


title: Unitarian Universalist Church of Arlington

text: Brutalistista tyylisuuntausta edustavan kirkkorakennuksen suunnitteli arkkitehti Charles M. Goodman, joka uransa aikana piirsi vain kolme kirkkoa, joista UUCA on ainoa Virginiassa. Kirkko lisättiin historiallisten rakennusten Virginia Landmarks Register -luetteloon vuonna 2014. Kirkko kuuluu myös National Register of Historic Places -rekisteriin.


text: Korkeimman oikeuden kiellettyä rotuerottelun julkisissa kouluissa, osavaltion kuvernööri kysyi virginialaisten mielipiteitä ja UUCA oli ainoa kirkko Virginiassa, joka kannatti rotujen integraatiota. 2000-luvulla kirkko on tehnyt yhteistyötä seksuaalivähemmistöjen kanssa.


title: Luettelo moottoripyörätrialin SM-mitalisteista

text: Tämä on luettelo moottoripyörätrialin henkilökohtaisista Suomen-mestaruustuloksista.


title: Suomen New Delhin -suurlähetystö

text: Suomen New Delhin -suurlähetystö on Suomen edustusto New Delhissä Intiassa. Se kuuluu ulkoministeriön luokituksessa keskisuuriin suurlähetystöihin. Se sijaitsee New Delhin Chanakyapurin kaupunginosassa. Suurlähettiläs on Nina Vaskunlahti.


title: Suomen New Delhin -suurlähetystö

text: Suomella on Intiassa lisäksi neljä kunniakonsulia, jotka toimivat Mumbaissa, Chennaissa, Kolkatassa ja Bengalurussa. Suurlähettiläs on sivuakkreditoitu Bangladeshiin, jossa Suomella on kunniapääkonsuli.


title: Suomen New Delhin -suurlähetystö

text: Lähetystön kaikki rakennukset ovat Raili ja Reima Pietilän suunnittelemia, ja ne valmistuivat 1985 ja vihittiin 5. joulukuuta 1986. Peruskorjaus aloitettiin kesällä 2016, ja se valmistuu syksyllä 2018.


title: Suomen New Delhin -suurlähetystö

text: Suomen ja Intian väliset diplomaattisuhteet solmittiin 1. lokakuuta 1949, ja samana vuonna saapui maahan Suomen ensimmäinen lähettiläs Hugo Valvanne. Suurlähetystö toimi ensin kahdessa hotellissa, suurlähettiläs perheineen yhdessä huoneessa hotelli Cecilissä, kanslia-apulainen ja kanslia Maiden’s-hotellin kaksoishuoneessa. Näissä tiloissa suurlähetystö toimi vuoteen 1951. Suomi osti Intian hallitukselta tontin vuonna 1954 diplomaattikaupunginosa Chanakyapurista, Sveitsin ja Ruotsin suurlähetystöjen naapurista, mutta rahapulan vuoksi rakentaminen lykkääntyi. Vuosina 1951–1958 lähetystö sijaitsi Humayun Roadilla 1942 rakennetussa parakissa ja vuosina 1958–1967 Prithviraj Roadilla. Vuonna 1967 lähetystö muutti Golf Links -alueelle, ensin taloon numero 42 (1967–1979) ja lopulta numeroon 25 (1979–1986).


title: Suomen New Delhin -suurlähetystö

text: 1960-luvun alussa järjestetyn arkkitehtikilpailun voittivat Reima Pietilä ja Raili Paatelainen (myöh. Pietilä). Ulkomaanedustuksen virkatalolautakunta päätyi kuitenkin kakkossijalle tulleeseen ehdotukseen, mistä syntyi laaja polemiikki. Rakentaminen lykkääntyi eri syistä vielä 1980-luvulle, jolloin rakennus valmistui Pietilöiden suunnitelman pohjalta.